title: Eyolf Mattsson

text: Eyolf Georg Mattsson (myös Mattsson-Ignaeus ja Igneus-Mattsson; 22. maaliskuuta 1897 Sauvo, Suomen suuriruhtinaskunta – 25. toukokuuta 1965 Krasnokamsk, Neuvostoliitto) oli suomenruotsalainen tekniikan opiskelija, joka Suomen sisällissodan jälkeen pakeni Venäjälle ja kohosi neuvostoarmeijassa kenraalimajuriksi.


title: Eyolf Mattsson

text: Eyolf Mattsson syntyi varakkaaseen ahvenanmaalaisperheeseen. Hän saapui Helsinkiin vuonna 1915 aloittaakseen opinnot Teknillisessä korkeakoulussa. Suomen sisällissodan alkaessa Mattsson ryhtyi Suomen kansanvaltuuskunnan palvelukseen ja joutui keväällä 1918 pakenemaan Viipurin kautta Venäjälle. Mattsson kävi Pietarin kansainvälisen sotakoulun ja taisteli vuonna 1919 Itä-Karjalassa pataljoonankomentajana valkoisia vastaan. Käytyään puna-armeijan sota-akatemian Mattsson johti vuosina 1925–1928 Petroskoissa Karjalan jääkäripataljoonaa ja vuosina 1931–1935 Karjalan jääkäriprikaatia. Hänet ylennettiin prikaatinkomentajaksi vuonna 1935. Seuraavana vuonna Mattsonista tuli Frunzen sotilasakatemian yleisen taktiikan laitoksen johtaja.


title: Eyolf Mattsson

text: Josif Stalinin puhdistusten aikana Mattsson vangittiin vuonna 1936 ja tuomittiin kuolemaan. Tuomio muutettiin kuitenkin 10 vuodeksi vankeutta, jonka jatkoksi tuli 5 vuoden sisäinen karkotus. Mattson selvisi työleireiltä hengissä, vaikka sairastuikin vankeusaikanaan tuberkuloosiin.


title: Eyolf Mattsson

text: Vuonna 1957 Mattssonin maine palautettiin ja hän sai takaisin NKP:n jäsenkirjan ja everstin arvon. Vapauduttuaan Mattsson perheineen asettui Krasnokamskiin Uralille ja työskenteli siellä insinöörinä. Mattsson oli 1960-luvun alussa laajassa kirjeenvaihdossa Suomessa asuvien sukulaistensa kanssa ja olisi halunnut vierailla Suomessa, mutta molemminpuoliset viisumivaikeudet estivät matkan.


title: Eyolf Mattsson

text: Mattson oli Erkki Kivalon isän serkku.


title: Montrealin kasvitieteellinen puutarha

text: Montrealin kasvitieteellinen puutarha () on suuri kasvitieteellinen puutarha, joka sijaitsee Montréalissa Kanadassa. Alue on kooltaa 750 000 m. Kasvitieteelliseen puutarhaan kuuluu 22 000 kasvilajia ja lajiketta, 10 kasvihuonetta ja 30. teemapuutarhaa.. Puutarhassa järjestetään koulutusta, säilytetään harvinaisia kasvilajeja sekä tehdään kasvitieteellistä tutkimusta.


title: Montrealin kasvitieteellinen puutarha

text: Pormestari Camillien Houde perusti puutarhan vuonna 1931 munkki Marie-Victorinin kampanjoinnin jälkeen.


title: Montrealin kasvitieteellinen puutarha

text: Kiinalainen puutarha on rakennettu perinteisten kiinalaisten ohjeiden mukaan. Siellä on monia kiemurtelevia polkuja, keinotekoinen vuori ja kiinalaiseen tyyliin tehtyjä rakennuksia, jotka sisältävät bonsaikokoelman. Montrealin kasvitieteellisen puutarhan kiinalainen puutarha on suurin kiinalainen puutarha Kiinan ulkopuolella.


title: Montrealin kasvitieteellinen puutarha

text: Japanilaiseen puutarhaan on istutettu tyypillisiä japanilaisia kasveja. Alueella on japanilaistyylisiä rakennuksia ja kesän aikana siellä esitetään perinteinen japanilainen teeseremonia. Lisäksi esillä on kukkienasettelutaide Ikebana ja kamppailulaji Iaidō. japanilaiseen puutarhaan kuuluu myös laaja koikarppilammikko.


title: Montrealin kasvitieteellinen puutarha

text: Kanadan alkuperäiskansojen puutarhassa on vaahteroita, koivuja sekä mäntyjä. Alueella on muutamia toteemipaaluja esittelemässä intiaanien taidetta ja rakennustapoja.


title: Montrealin kasvitieteellinen puutarha

text: Vuoristopuutarhassa on kiemurtelevia polkuja kivikossa. Polkuja reunustavat pienikokoiset vuoristokasvit.


title: Montrealin kasvitieteellinen puutarha

text: Muissa puutarhoissa on muun muassa myrkyllisiä kasveja, viljelykasvien alue sekä arboretum. Puutarha on myös monien eläinten pääasiassa oravien ja ankkojen asuinpaikka. Puutarhassa on myös harvinaisempia eläimiä kuten kilpikonnia ja haikaroita.


title: Montrealin kasvitieteellinen puutarha

text: Puutarha on yksi kaupungin suosituimpia nähtävyyksiä.


title: Guy Stéphan

text: Guy Stéphan (s. 17. lokakuuta 1956 Ploumilliau, Côtes-d'Armor) on ranskalainen jalkapallovalmentaja ja entinen pelaaja. Heinäkuusta 2012 lähtien hän on toiminut Ranskan jalkapallomaajoukkueen apuvalmentajana.


title: Tylppäkuonokarhu

text: Tylppäkuonokarhu ("Arctodus spp.") oli suuri, kaikkiruokainen ja nykyään sukupuuttoon kuollut karhu, joka eli Pohjois-Amerikassa noin 1,8 miljoonaa –11 000 vuotta sitten.


title: Tylppäkuonokarhu

text: Tylppäkuonokarhuja oli kahta lajia: "Arctodus pristinus" ja "Arctodus simus". Lajeista suurin oli "Arctodus simus", joka oli samalla suurin koskaan elänyt karhu. Seistessään neljällä jalalla se oli 180 cm korkea ja kahdella jalalla jopa 400 cm korkea. Painoa sillä oli toista tuhatta kiloa, eli enemmän kuin kodiakinkarhulla, joka on nykyisistä karhuista suurin. Se oli pääasiassa lihansyöjä.


title: Tylppäkuonokarhu

text: Tylppäkuonokarhun lähin nykyinen sukulainen on silmälasikarhu; näiden suvut erkaantuivat toisistaan vasta noin viisi miljoonaa vuotta sitten. Tylppäkuonokarhun ruumiinrakenne muistuttaa kuitenkin enemmän Suomessakin tavattavaa ruskeakarhua.


title: Chryste Gaines

text: Chryste Gaines (s. 14. syyskuuta 1970 Lawton, Oklahoma) on yhdysvaltalainen pikajuoksija.


title: Chryste Gaines

text: Gaines sijoittui Barcelonan sisäratojen MM-kisoissa 1995 60 metrin juoksussa seitsemänneksi ajalla 7,12. Myöhemmin samana vuonna Göteborgin ulkoratojen MM-kisoissa hän oli mukana Yhdysvaltain joukkueessa, joka voitti MM-kultaa 4 x 100 metrin viestijuoksussa. Seuraavana vuonna hän oli mukana voittamassa olympiakultaa Atlantan olympialaisissa pikaviestissä. Pariisin sisäratojen MM-kisoissa 1997 hän karsiutui 200 metrin juoksun välierissä ajalla 23,31. Samana vuonna Ateenan ulkoratojen MM-kisoissa hän sijoittui 100 metrin juoksussa kahdeksanneksi ajalla 11,32 sekä oli mukana voittamassa MM-kultaa pikaviestissä. Vuonna 1998 hän juoksi GP-finaalissa 100 metrillä kuudenneksi ajalla 11,23.


title: Chryste Gaines

text: Gaines karsiutui Sydneyn olympialaisissa 2000 100 metrin välierissä. Pikaviestissä hän oli mukana kolmanneksi juosseessa joukkueessa. Kauden lopussa hän sijoittui GP-finaalissa 100 metrillä toiseksi ajalla 11,09. Seuraavana vuonna hän voitti Lissabonin sisäratojen MM-kisoissa 60 metrillä MM-pronssia ajalla 7,12 ja oli 100 metrillä viides Edmontonin MM-kisoissa ajalla 11,06. Vuonna 2002 hän voitti Yhdysvaltain sisäratojen mestaruuden 60 metrillä ja oli GP-finaalissa 100 metrillä neljäs. Pariisin MM-kisoissa 2003 hän oli mukana Yhdysvaltain pikaviestijoukkueessa, joka voitti kisoissa MM-hopeaa. Kauden lopussa hän voitti 100 metrillä ajalla 10,83.


title: Chryste Gaines

text: Vuonna 2005 Gaines sai kahden vuoden kilpailukiellon yhteyksistään Balco-laboratorioon, vaikka ei ollut koskaan antanut positiivista dopingtestiä. Kilpailukielto merkittiin alkaneeksi 6. kesäkuuta 2005 ja samalla Gainesin tulokset aikavälillä 30. marraskuuta 2003 – 6. kesäkuuta 2005 hylättiin.


title: Chryste Gaines

text: Gaines teki paluun kilparadoille vuonna 2008.


Suomen-Neuvostoliiton rauhan ja ystävyyden seura (SNS, myöhemmässä kirjallisuudessa myös "SNS I") oli talvisodan jälkeen, välirauhan aikana toukokuun loppupuolella 1940 perustettu suomalainen järjestö. Toiminta-ajatuksena oli kirjallisuuden julkaiseminen ja kokouksien, juhlien ja esitelmätilaisuuksien järjestäminen. Seuran yhtenä perustajajäsenenä oli Mauri Ryömä, joka oli myös koko seuran olemassaolon ajan sen puheenjohtajana. Varapuheenjohtajana toimi Lauri Vilenius. Seura ajoi Suomen ja Neuvostoliiton suhteiden parantamista. Jäsenmäärä nousi melkein heti perustamisen jälkeen yli 35 000 jäseneen, ja organisaatio käsitti kaiken kaikkiaan noin 115 paikallisjärjestöä. Osaa sen jäsenistöä pidettiin kommunistien myötäilijöinä tai he olivat lakkautetun kommunistipuolueen entisiä jäseniä. Seura joutui heti perustamisen jälkeen, Suomen ja Neuvostoliiton väliseksi sisä-ja ulkopolitiikan välikappaleeksi, joko tahallaan tai tahtomattaan.


title: Suomen-Neuvostoliiton rauhan ja ystävyyden seura

text:
Seura hyökkäsi voimakkaasti hallitusta sekä erityisesti sosialidemokraatteja puoluetta ja sen vaikutusvaltaisinta henkilöä Väinö Tanneria vastaan. Eräässä kokouksessa Tanner vastasi hyökkäyksiin: [järjestö on] "selvästi kommunistinen yhdistys" "viides kolonna, joka pyrkii elämään Venäjän leveän selän takana" ja vaati samalla seuran kieltämistä. Neuvostoliiton ohjailua osoitti myös se, että Neuvostoliittoon ei vastineeksi perustettu "Neuvostoliiton ja Suomen rauhan ja ystävyyden seuraa", toisin kuin jatkosodan jälkeen Neuvostoliitto-Suomi-Seura Suomi-Neuvostoliitto-Seuran vastineeksi. Suomen hallitus ei uskaltanut lakkauttaa seuraa, koska se nautti Neuvostoliiton luottamusta. Sosiaalidemokraattien puoluejohto kielsi melkein heti puolueen äänenkannattajia julkaisemasta mitään seuran eri tapahtumista, ja samoin kiellettiin tapahtumien järjestäminen puolueen omistamissa tiloissa. Talvisodan jälkeen oli yhä voimassa lehdistösensuuri, jonka avulla myös seuran julkaisemia lehtiä voitiin kieltää ja uutisia sensuroida tarvittaessa, ja niin myös tapahtui aika ajoin. Seuran julkaiseman lehden Soihdun ensimmäinen erikoisnumero ja muissa numeroissa julkaistuja yksittäisiä uutisia kiellettiin. SNS:n ilmoituksia muissa ilmestyvissä lehdissä sensuroitiin samaan aikaan. Syyskuussa lakkautettiin Kansan Sanomat kahden ilmestymiskerran jälkeen.
Seuran jäseniltä kiellettiin kokoontumisia eri perusteilla. Näiden toimenpiteiden vuoksi seura otti hyvin kriittisen kannan muun muassa hallituksen toimintaan. Seuran johto otti yhteyttä silloiseen eduskunnan puhemieheen kirjeellä, jossa arvosteltiin vallassa olevan hallituksen kykyä hoitaa Neuvostoliiton ja Suomen välisiä suhteita ja lehdistön sensuuria. Kirjeessä vaadittiin myös hallituksen vaihtamista sellaiseen, joka pystyisi vaalimaan ystävällisempiä suhteita Neuvostoliittoon. Seuran johto lähetti onnittelusähkeitä uusille neuvostotasavalloille. Samaan aikaan seuran viralliset lehdet iloitsivat kirjoituksissaan Baltian maiden tapahtumista. Myös paikallisissa kokoontumisissa kuultiin uhkaavia kannustushuutoja ”Eläköön Neuvosto-Suomi”, ”Parin viikon perästä näytämme mihin pystymme”. Yleislinjana seuran kokouksissa pidetyissä puheissa ja esitelmissä oli, että Suomen olisi syytä alistua Baltian maiden tavoin, koska Neuvostoliitto joka tapauksessa ennen pitkää tulisi miehittämään Suomen. Valtiollisen poliisin raportin mukaan eräs seuran toimihenkilö oli elokuun alussa 1940 ennustanut Neuvostoliiton miehittävän Suomen tärkeimmät kohteet, muun muassa rautateiden solmukohdat, parin viikon kuluttua, koska sen olisi turvattava joukkojensa kauttakulku Hankoon sabotaasin uhan vuoksi: ”Voi melkein sanoa, että moni paikkakunta on miehitetty silloin kun ihmiset heräävät. – – – Nyt on myöskin suurin piirtein varmuus siitä, etteivät lahtarit ja niiden kätyrit pääse maasta karkuun.”


text: Seura järjesti myös mielenosoituksia, jotka ajoittain muuttuivat mellakoiksi muun muassa Helsingissä, jossa Hakaniemessä SNS:n kokouksen aikana sytytettiin halkopinot tuleen, josta julkisuudessa seuran jäsenille tuli pilkkanimi ”pinonpolttajat”. Myös mielenosoittajien päälle suihkutettiin vettä. Pari päivää myöhemmin pidettiin mielenosoitus Turussa, ja sen aikana poliisi joutui turvautumaan aseisiin saadakseen mielenosoituksen loppumaan. Jäsenet innostuivat huutamaan mielenosoituksissa iskulauseita, muun muassa ”syksyllä on toinen meininki Suomessa” tai ”parin viikon kuluttua tulee Helsinkiin pommeja”. Osa jäsenistä puhui vallankaappauksesta. Seura pyrki esittämään levottomuudet niin, että kannattajia vainottiin poliisien taholta ja leimaamaan prokaatiot ”taantumuksellisen” hallituksen neuvostovastaiseksi politiikaksi. Tilanne ajautui jopa niin pahaksi, että joitakin armeijan joukko-osastoja asetettiin hälytysvalmiuteen ja yksittäisiä reserviläisiä kutsuttiin palvelukseen.


text:
Pääministeri Risto Ryti keskusteli Ryömän kanssa seuran tulevaisuudesta. Hän antoi seuran jatkaa toimintaa sillä ehdolla, että seurasta poistettaisiin kommunistit ja se lieventäisi kannanottoja. Samaan aikaan muun muassa Helsingin Sanomat hyökkäsi seuran toimintaa vastaan ja mustamaalasi sitä järjestelmällisesti esittelemällä sen toimintaa kielteiseen sävyyn.
Heinäkuun puolenvälin aikoihin Ryömää ja Vileniusta syytettiin kapinallisen julkaisun levittämisestä eli eduskunnan puhemiehelle lähetetystä kirjeestä. Heinäkuun loppupuolella Neuvostoliiton suurlähettiläs Zotov teki vierailuja seuran paikallisosastoihin. Vierailujen jälkeen eri osastot saivat kirjeen, jossa otettiin kantaa Ryömän ja Vileniuksen syytteisiin ja pidettiin niitä provokaationa Neuvostoliittoa vastaan, samalla vaadittiin hallituksen eroa. Samaan aikaan eduskunnan puhemies Väinö Hakkila hyökkäsi erään puheen aikana seuran toimintaa vastaa kun piti toimintaa kumouksellisina, kuten myös sosialisteja lähellä oleva lehdistö jatkoi seuran mustamaalaamista. Suomen hallitus asetti selvitysmiehen joka pyrki pääsemään sopuun seuran johdon kanssa niistä toimista, joilla toimintaa pystyttäisiin jatkamaan, Seuran hallitus kokoontui vankilassa Ryömän ja Vileniuksen johdolla, mutta neuvottelut päättyivät tuloksettomina. Elokuun puolenväliin mennessä vangittiin noin viisikymmentä eri osastojen johtohenkilöä. Syyskuussa Ryömä ja Vilenius saivat lyhyet vankeustuomiot.


text: Suomen silloisen Moskovan-lähettilään J. K. Paasikiven mukaan Neuvostoliitto otti Suomen–Neuvostoliiton rauhan ja ystävyyden seuran heti suojelukseensa. Neuvostoliiton viralliset sanomalehdet Pravda ja Izvestija julkaisivat hänen mukaansa toistuvasti, joskus jopa päivittäin, väritettyjä, joskus aivan vääriäkin TASSin uutisia mielenosoituksista ja mellakoista, joita seuran järjestämien tilaisuuksien yhteydessä oli esiintynyt. Neuvostoliiton ulkoministeri Vjatšeslav Molotov otti seuran ensimmäisen kerran puheeksi tavatessaan Paasikiven 24. heinäkuuta 1940. Molotov syytti Pravdan ja Izvestijan kirjoituksiin viitaten Suomen hallituksen ministereitä, erityisesti silloista kansanhuoltoministeriä Väinö Tanneria, vihamielisestä asenteesta seuraa kohtaan. Uudessa tapaamisessa Paasikiven kanssa elokuun alussa Molotov toisti syytöksensä Tanneria kohtaan viitattuaan TASSin uutisiin ”Suomen–Neuvostoliiton ystävyysseuran vainoamisesta” ja katsoi, ettei Suomen ja Neuvostoliiton suhteiden parantamiseksi ollut tehtävissä mitään niin kauan kuin Tanner oli ministerinä. Vastauksessaan Paasikivi vakuutti Suomen kansan ja hallituksen tahtovan hyviä suhteita Neuvostoliittoon, mutta katsoi seuran jäsenten esiintymisen aiheuttavan vakavia epäilyjä sen tavoitteista. Molotov puolestaan sysäsi syyn vallankumousta ja miehitystä enteilevistä puheista yksittäisten provokaattorien niskoille.


text: Seuran toiminta tyrehtyi syksyn 1940 aikana. Max Jakobsonin mukaan tämä johtui paitsi Suomen viranomaisten toimenpiteistä, myös Neuvostoliiton asenteesta. Suomi ja natsi-Saksa solmivat saksalaisten joukkojen kauttakulkusopimuksen syyskuussa 1940, mikä vaikutti välittömästi Neuvostoliiton suhtautumiseen Suomeen. Oireellista oli, että neuvostolehdistö lakkasi kirjoittamasta seuran toiminnasta ja ylipäänsä Suomen sisäisistä oloista elokuun lopulla 1940 eikä ulkoministeri Molotov enää ottanut seuraa puheeksi keskusteluissaan Suomen Moskovan-lähettilään Paasikiven kanssa. Muistelmissaan Paasikivi on arvellut Neuvostoliiton antaneen seuralle ohjeet vähemmän mielenosoitukselliseen esiintymiseen havaittuaan, ettei Suomen kansaa ollut mahdollista murtaa sisältäpäin.


text: Helsingin raastuvanoikeus julisti järjestön laittomaksi 23. joulukuuta 1940 ja se lopetti toimintansa 29. tammikuuta 1941. Turun hovioikeus piti 7. huhtikuuta 1941 antamallaan tuomiolla voimassa raastuvanoikeuden päätöksen ja korkein oikeus vahvisti sen 31. lokakuuta 1941.


title: Emmaste

text: Emmaste () oli Virossa, Hiidenmaan saaren eteläosassa sijainnut kunta. Sen asukasluku oli 1 125 (1.1.2013), pinta-ala 197,49 neliökilometriä ja asukastiheys 5,7 asukasta neliökilometrillä. Kunnan keskus oli Emmasten kylä.


title: Emmaste

text: Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.


title: Emmaste

text: Emmaste, Haldi, Haldreka, Harju, Hindu, Härma, Jausa, Kabuna, Kaderna, Kitsa, Kurisu, Kuusiku, Kõmmusselja, Külaküla, Külama, Laartsa, Lassi, Leisu, Lepiku, Metsalauka, Metsapere, Muda, Mänspe, Nurste, Ole, Prassi, Prähnu, Pärna, Rannaküla, Reheselja, Riidaküla, Selja, Sepaste, Sinima, Sõru, Tilga, Tohvri, Tärkma, Ulja, Valgu, Vanamõisa, Viiri, Õngu.


title: Emmaste

text: Vuonna 2011 Emmasten kunnassa oli 1 102 asukasta, joista 1 089 (98,8 %) oli virolaisia, 3 (0,3 %) venäläisiä ja 9 (0,8 %) muita kansallisuuksia.


title: Amfilokhos

text: Amfilokhos () oli antiikin Kreikassa miehen etunimi.


title: Amfilokhos

text: Kreikkalaisessa mytologiassa esiintyy kolme eri hahmoa, jotka kantavat nimeä:


title: Isohevosantilooppi

text: Isohevosantilooppi ("Hippotragus equinus") on hevosantilooppeihin kuuluva eläin. Sen ruumis on 250–260 cm:n pituinen ja säkäkorkeus on 150–160 cm. Eläin painaa n. 260–300 kg ja sen hännän pituus on 50–70 cm.


title: Isohevosantilooppi

text: Uros on kooltaan noin neljänneksen tai viidenneksen suurempi kuin naaras. Sen sarvet (50–70 cm) ovat käyrät ja oleellisesti lyhyemmät kuin mustahevosantiloopilla. Niskassa ja hartioissa on tumma harja, ja hieman vaatimattomampana se on myös kaulan alla.


title: Isohevosantilooppi

text: Isohevosantilooppia tavataan myös Afrikassa Saharan eteläpuolisilla alueilla lukuun ottamatta Guineanlahden rannikon sademetsäaluetta ja suurinta osaa Etelä-Afrikasta. Länsi-Afrikassa laji on uhanalainen, muualla varsin harvinainen. Isohevosantiloopilla on vakaa kanta vain suojelualueilla.


title: Isohevosantilooppi

text: Sen elinympäristöä ovat ruohikkoiset alueet, savanni ja suojaiset metsät lähellä sopivia juomapaikkoja.


title: Isohevosantilooppi

text: Isohevosantilooppi elää yksikseen, pareittain tai pienissä, noin 25 eläimen laumoissa. Laumaa johtaa hallitseva uros.


title: Isohevosantilooppi

text: Ravinnosta pääosa on ruohoa, jossakin määrin myös pensaiden lehtiä ja hedelmiä.


title: Isohevosantilooppi

text: Naaralla kanto-aika kestää 9 kuukautta ja se saa yhden jälkeläisen. Naaraat hakeutuvat synnytyksen jälkeen omiin laumoihinsa.


title: Nelson Riddle

text: Nelson Smock Riddle, Jr. (1. kesäkuuta 1921 – 6. lokakuuta 1985) oli yhdysvaltalainen orkesterinjohtaja ja sovittaja, jonka ura kesti 1940-luvun lopulta 1980-luvun alkuun. Riddle tunnetaan kenties parhaiten 1950-luvun Capitol Recordsille tekemistään töistä, tyypillisesti jazzahtavista big band -tyylisistä sovituksista Frank Sinatran, Dean Martinin, Nat King Coleen, Judy Garlandin, Peggy Leen, Louis Priman ja Keely Smithin kaltaisille artisteille. Myöhemmin hänen palveluksiinsa turvautuivat Ella Fitzgerald, Shirley Bassey, Matt Monro, Linda Ronstadt ja monet muut.


title: Nelson Riddle

text: Riddle teki myös paljon musiikkia 1960-luvun televisiosarjoihin, kuten "Valtatie 66" (Route 66) ja "Batman".


title: Ants Kaljurand

text:
Ants Kaljurand eli ”Hirmus Ants” ("hirveä Ants") (20. lokakuuta 1917 Saarenmaa – 13. maaliskuuta 1951) oli virolainen toisen maailmansodan aikainen kommunismin vastainen vapaustaistelija eli metsäveli.
Köyhästä perheestä lähtöisin ollut Kaljurand työskenteli Pärnumaalla Soontaassa renkinä ennen maailmansodan syttymistä. Hän liittyi metsäveljiin ja oli kesällä 1941 iskemässä neuvostojoukkoja vastaan Lääne- ja Pärnumaalla. Natsi-Saksan miehityksen aikana hän toimi Viron Omakaitse-suojeluskuntajärjestössä ja oli mukana rintamalla 1942–1944. 1944 saksalaisten peräännyttyä hän jäi sotavangiksi Saarenmaalla, mutta pääsi pakenemaan vankileiriltä vielä saman vuoden joulukuussa ja jatkoi toimintaansa metsäveljissä.


title: Ants Kaljurand

text: Neuvostovallan aikaan Kaljurand toimi Endel Redlichin johdolla perustetun Relvastatud Võitluse Liit (”Aseellisen taistelun liitto”) -vastarintajärjestön paikallisjohtajana Soontagassa. Vasta vuoden 1949 juhannuksena NKVD sai Kaljurannan pidätettyä. Hänet teloitettiin 13. maaliskuuta 1951 yhdessä Arved Pildin ja Juhan Metsäären kanssa.


Alankomaiden miesten lentopallomaajoukkue edustaa Alankomaita kansainvälisissä otteluissa. Sen sijoitus maailmanrankingissa on 25. (heinäkuussa 2017). Parhaimmillaan joukkue oli 1990-luvulla, jolloin se voitti olympiakultaa, MM-hopeaa ja Euroopan mestaruuden.


title: Alankomaiden miesten lentopallomaajoukkue

text: Alankomaat osallistui jo ensimmäisiin lentopallon EM-kisoihin 1948, joissa se sijoittui kuudenneksi – ja samalla viimeiseksi –, ja ensimmäisiin MM-kisoihin 1949, joissa sijoitus oli kymmenes. Myös ensimmäiseen olympialaiseen lentopalloturnaukseen Tokiossa 1964 se osallistui sijoittuen kahdeksanneksi.


text: Vasta 1980-luvun lopulla Alankomaiden joukkue alkoi nousta maailman huipulle. Vuoden 1987 EM-kisoissa se sijoittui viidenneksi kuten myös Soulin 1988 olympialaisissa. Ruotsissa järjestetyissä vuoden 1989 EM-kisoissa Alankomaat saavutti ensimmäisen arvokisamitalinsa, pronssia Italian ja isäntämaa Ruotsin jälkeen. MM-kisoissa 1990 tuloksena oli seitsemäs sija ja EM-kisoissa 1991 jälleen pronssia. Barcelonan 1992 olympialaisissa joukkue sai hopeaa hävittyään finaalissa Brasilialle.


text: Barcelonasta alkanut hopeaputki jatkui EM-kisoissa 1993, MM-kisoissa 1994 ja EM-kisoissa 1995, joissa kaikissa Italia oli parempi. MM-finaali päättyi erälukemiin 3–1 ja EM-finaalit vielä tiukemmin 3–2. Vuonna 1996 Alankomaat voitti ensimmäisen ja toistaiseksi ainoan kerran maailmanliigan. Atlantan olympialaisissa finaalivastustaja oli maailmanliigan tapaan jälleen Italia, ja nämä molemmat vuoden 1996 finaalit Alankomaat voitti eräluvuin 3–2. Toisen arvokisavoittonsa maa sai vuoden 1997 EM-kotikisoissaan, joiden finaalissa Jugoslavia kaatui eränumeroin 3–1.


text: Vuoden 1997 jälkeen Alankomaiden menestys on hiipunut. MM-kisoissa 1998 se sijoittui kuudenneksi ja maailmanliigassa kolmanneksi. EM-kisoissa 1999 tuloksena oli viides sija, samoin Sydneyn 2000 olympialaisissa.


text: EM-kisoissa se oli vuonna 2001 kahdeksas, 2003 kuudes, 2005 yhdestoista, 2007 seitsemäs, 2009 seitsemäs ja vuoden 2011 EM-kisoihin se ei selvinnyt lainkaan. Vuoden 2013 EM-kilpailuissa joukkue sijoittui kymmenenneksi, vuonna 2015 yhdeksänneksi ja vuonna 2017 sijalle 14.


text: MM-kisoissa joukkue sijoittui vuonna 2002 kymmenenneksi, ja vuosien 2006, 2010 ja 2014 kisoihin se ei selviytynyt edes mukaan. Vuoden 2018 MM-kilpailuissa Alankomaat voitti neljä viidestä ensimmäisen kierroksen ottelustaan mutta toisella kierroksella enää yhden kolmesta ottelustaan ja sijoittui lopputuloksissa kahdeksannelle sijalle.


text: Ateenan 2004 olympialaisissa Alankomaat ei selviytynyt jatkoon alkulohkosta ja kokonaissijoitus oli yhdeksäs. Vuosien 2008, 2012 ja 2016 olympiaturnauksissa Alankomaat ei ollut mukana.


text: Maailmanliigassa joukkue oli mukana 2009 ja 2010 jääden molemmilla kerroilla alkulohkossaan kolmanneksi. Vuosien 2011 ja 2012 liigaan se ei osallistunut. Vuoden 2013 maailmanliigaan joukkue selviytyi ja pelasi siinä C-lohkossa, jossa sijoittui toiseksi jäätyään Kanadasta ja lopputurnauspaikasta vain pisteen päähän.


title: UNAMIR

text: UNAMIR () perustettiin alun perin valvomaan 4. elokuuta 1993 solmitun Arushan rauhansopimuksen toimeenpanoa. Sen kokoa ja mandaattia muutettiin useamman kerran Ruandan kansanmurhan ja maan muuttuvan tilanteen vuoksi. UNAMIR:in mandaatti päättyi 8. maaliskuuta 1996.


title: UNAMIR

text: Operaation johtajina ja YK:n pääsihteerin erityislähettiläinä toimivat Jacques-Roger Booh-Booh (marraskuusta 1993 kesäkuuhun 1994) ja Shaharyar M. Khan (heinäkuusta 1994 maaliskuuhun 1996). Sotilaskomentajina toimivat kenraaliluutnantti Roméo Dallaire, Guy Tousignant ja Shiva Kumar.


title: John Flamsteed

text: John Flamsteed (19. elokuuta 1646 – 31. joulukuuta 1719) oli englantilainen tähtitieteilijä, joka nimitettiin Kaarle II:n perustamaan Greenwichin observatorioon ensimmäiseksi johtajaksi vuonna 1675, ja oli siten ensimmäinen kuninkaallinen tähtitieteilijä, "Astronomer Royal". Flamsteed kirjoitti tähtiluettelon, "Historia Coelestis Britannica". Luettelossa tähdet on järjestetty kasvavan rektaskension mukaiseen järjestykseen. Myöhemmin tähtiin alettiin viitata Flamsteedin luettelon mukaisilla järjestysnumeroilla.


title: John Flamsteed

text: Flamsteed syntyi Derbyshiren kreivikunnassa sijaitsevassa Denbyn kylässä, lähellä Derbyn kaupunkia Englannissa. Hänen isänsä oli melko varakas liikemies, hänen äitinsä kuoli Johnin ollessa lapsi. Äidin kuolemalla oli kauaskantoisia seurauksia Flamsteedin myöhemmässä elämässä. Flamsteed sai peruskoulutuksensa Cambridgessa sijaitsevasta Jesus Collegesta. Koulun oli tarkoitus antaa oppilaille paremmat valmiudet yliopisto-opiskeluun. Flamsteedin huonon terveydentilan takia hän joutui 14-vuotiaana kuitenkin jättämään koulun kesken. Flamsteed oli tästä hyvin pettynyt, mutta päätti aloittaa omatoimisen opiskelun.


title: John Flamsteed

text: Flamsteed opiskeli vuodet 1662–1669 itsekseen tähtitiedettä. Hänen opiskelunsa ei ollut helppoa, sillä hänen isänsä vastusti poikansa opiskelua. Isä perusteli kantaansa pojan heikolla terveydellä, mutta myöhemmässä elämässään Flamsteed kertoi, että hänen isällänsä saattoi olla muita motiiveja. Tällainen motiivi voisi olla se, että Flamsteedin äidin kuoltua hänen isänsä tarvitsi jonkun pitämään huolta taloudesta, tähän työhän Flamsteed olisi sopiva. Varmaa tietoa tästä ei ole, mutta Flamsteed tunsi katkeruutta isäänsä kohtaan tämän vuoksi.


title: John Flamsteed

text: Järjestelmälliset tähtitieteelliset havainnot Flamsteed aloitti vuonna 1671. Samoihin aikoihin hän aloitti kirjeenvaihdon Henry Oldenburgin ja John Collisin kanssa. Oldenburg ja Collis järjestelivät Flamsteedille tapaamisen englantilaisen tieteilijän Jonas Mooren kanssa, samalla kun Flamsteed oli vierailemassa Royal Societyssä vuonna 1670. Flamsteed sai Mooren taaksensa, ja Moore painosti kuningas Kaarle II:n kautta Jesus Collegea antamaan Flamsteedille M.A-tutkinnon ("Master of Arts") vuonna 1674.


title: John Flamsteed

text: Helmikuussa vuonna 1675 Flamsteed matkusti Lontooseen, missä hän asui Mooren luona. Moore järjesti Flamsteedille tapaamisen kuninkaan kanssa Kuninkaallisen observatorion perustamisesta. Flamsteed oli itse asiassa päässyt jonkinlaiseen kuninkaan suosioon, sillä hän oli tehnyt tälle ja Yorkin herttualle vuotta aiemmin barometrin ja lämpömittarin. Flamsteed nimitettiin 4. maaliskuuta vuonna 1675 observatorion johtajaksi. Hän nautti sadan punnan vuosittaista tuloa, mistä hän joutui maksamaan kymmenen puntaa veroa. Flamsteed joutui myös itse kustantamaan tarvittavat instrumentit. Observatoriossa aloitettiin havaintojen teko vuonna 1676. Vuosi myöhemmin hänet äänestettiin Royal Societyn jäseneksi. Flamsteed oli hyvin tarkka havainnoitsija ja hänellä oli uransa aikana useita havainto-ohjelmia, joilla haettiin vastauksia tuon ajan keskeisiin ongelmiin. Tutkimusten tuloksena Flamsteed keksi kartoissa käytetyn kartioprojektion.


title: John Flamsteed

text: Flamsteed oli luonteeltaan perfektionisti. Hänen kanssaan ei siksi ollut helppoa tulla toimeen. Newton tarvitsi tietoja Kuun radasta kehittäessään painovoimalakia. Näyttäisi siltä, ettei Flamsteed oikein tiennyt missään vaiheessa, mitä tietoa Newton häneltä milloinkin tarvitsi. Tämän johdosta Newtonin ja Flamsteedin välit eivät olleet parhaat mahdolliset. Flamsteed näyttäisi olleen myös Edmond Halleylle katkera. Varmaa syytä tähän ei tiedetä, mutta jonkinlaista ammattikateutta heidän välillään näyttää olleen.


title: John Flamsteed

text: Flamsteed kuoli Lontoossa vuonna 1719.


title: John Flamsteed

text: Flamsteedin kuoleman jälkeen vuonna 1725 julkaistiin noin 3 000 tähteä käsittävä luettelo, "Historia Coelestis Britannica", ja hieman myöhemmin siihen liittyvä kartasto "Atlas Coelestis". Bayerin kirjainten ohella, luettelossa käytettyä järjestysnumerointia on sittemmin alettu käyttää tähtien tunnuksina. Flamsteedia oli jo hänen elinaikanaan vaadittu julkaisemaan luettelo, mutta täydellisyyttä tavoittelevan luonteensa vuoksi hän kieltäytyi tästä sanoen sen olevan kesken. Tuolloin Royal Societyn puheenjohtajana toiminut Newton otti havaintojen tiedot haltuunsa ja antoi Halleyn käsitellä ja julkaista ne. Luetteloa painettiin 400 kappaletta vuonna 1712. Niistä 300 Flamsteed pystyi keräämään itselleen. Nämä hän poltti Kuninkaallisen observatorion edessä.


title: André da Silva

text: André da Silva (s. 26. marraskuuta 1972) on brasilialainen pikajuoksija.


title: André da Silva

text: Da Silva karsiutui Barcelonan olympialaisissa 1992 100 metrin juoksun alkuerissä ajalla 10,78. Seuraavana vuonna hän karsiutui Toronton sisäratojen MM-kisoissa 200 metrin juoksun alkuerissä ajalla 21,66. Myöhemmin samana vuonna hän oli toinen Etelä-Amerikan-mestaruuskilpailuissa 200 metrillä ja karsiutui Stuttgartin ulkoratojen MM-kisoissa 200 metrin alkuerissä ajalla 20,99. Atlantan olympialaisissa 1996 da Silva karsiutui 100 metrin toisissa alkuerissä juostuaan 10,26, mutta oli mukana Brasilian joukkueessa, joka voitti 4 x 100 metrin viestijuoksussa olympiapronssia. Seuraavana vuonna hän karsiutui Pariisin sisäratojen MM-kisoissa 60 metrin juoksun alkuerissä ajalla 6,70. Myöhemmin samana vuonna oli toinen Etelä-Amerikan-mestaruuskisoissa 100 metrillä ja karsiutui samassa lajissa Ateenan ulkoratojen MM-kisoissa. Vuonna 1999 da Silva voitti Etelä-Amerikan-mestaruuskisoissa kultaa sekä 100 metrin juoksussa ajalla 10,06 että pikaviestissä. Samana vuonna hän voitti Universiadeissa 100 metrin kilpailun sekä Pan-Amerikan kisoissa pikaviestin. Sevillan MM-kisoissa hän karsiutui 100 metrin toisissa alkuerissä ja 200 metrin alkuerissä, mutta oli mukana voittamassa MM-pronssia pikaviestissä.


title: André da Silva

text: Da Silva karsiutui Sydneyn olympialaisissa 2000 200 metrin alkuerissä ajalla 20,95. Hän oli samoissa kisoissa mukana Brasilian pikaviestijoukkuessa, joka voitti olympiahopeaa. Seuraavana vuonna hän voitti Etelä-Amerikan-mestaruuden 200 metrillä, mutta karsiutui Edmontonin MM-kisoissa saman matkan alkuerissä. Kauden lopussa hän oli GP-finaalissa 200 metrillä kahdeksas. Vuonna 2002 hän voitti Ibero-Amerikan mestaruuden 200 metrin juoksussa. Pariisin MM-kisoissa 2003 hän oli mukana voittamassa pikaviestistä MM-pronssia, joka jälkikäteen kirkastui hopeaksi Britannian juoksijan käryttyä dopingista. Ateenan olympialaisissa 2004 hän karsiutui 100 metrin toisissa alkuerissä. Seuraavana vuonna da Silva karsiutui Helsingin MM-kisoissa 200 metrin alkuerissä ja sijoittui 200 metrillä seitsemänneksi ajalla 20,81.


title: SM U-20

text: SM Unterseeboot 20 oli Saksan keisarikunnan laivaston tyypin U 19 -sukellusvene, joka upotti englantilaisen matkustajahöyrylaiva RMS Lusitanian 7. toukokuuta 1915.


title: SM U-20

text: Alus tilattiin Danzigin (nyk. Gdańsk) keisarilliselta telakalta. Se laskettiin vesille 18. joulukuuta 1912.


title: SM U-20

text: Palvelukseen oton jälkeen alus sai ensimmäisen tehtävänsä seuraavan vuoden elokuussa. Vene suoritti seitsemän partiomatkaa ensimmäisen maailmansodan aikana.


title: SM U-20

text: Saksa aloitti 4. helmikuuta 1915 Yhdistyneen kuningaskunnan laivastosaarron sukellusveneillä ja olivat julistaneet alueen jokaisen aluksen lailliseksi sotakohteeksi. Alus partioi 7. toukokuuta Irlannin etelärannikolla kapteeniluutnantti Walther Schwiegerin alaisuudessa. Noin kello 13.40 Schwieger näki periskoopillaan lähestyvän aluksen. Arviolta 700 metrin päässä hän havaitsi aluksella olevan neljä savupiippua ja kaksi mastoa, mikä teki aluksesta jonkinlaisen linjalaivan. Schwieger tunnisti aluksen "RMS Lusitaniaksi" ja laukaisi yhden torpedon. Torpedo osui "Lusitanian" oikeaan kylkeen, lähes suoraan komentosillan alapuolelle. Torpedon räjähdystä seurasi toinen räjähdys, mahdollisena aiheuttajana hiilipöly, ammukset ruumassa tai höyrykattiloiden räjähdys. Toinen räjähdys oli niin voimakas, että Schwieger hämmästyi sitä itsekin. Tuhoon tuomittu alus upposi nopeasti vain 18 minuutissa. "RMS Lusitanian" mukana kuoli 123 yhdysvaltalaista matkustajaa ja tapaus ajoi maan entistä jyrkemmälle törmäyskurssille Saksan kanssa. Kesti kuitenkin vielä lähes kaksi vuotta, ennen kuin Yhdysvallat liittyi sotaan.


title: SM U-20

text: Viisitoista minuuttia torpedon laukaisun jälkeen Schwieger kirjoitti sotapäiväkirjaansa: "Näyttää siltä, että laiva pysyy pinnalla vain vähän aikaa. [Annoin määräyksen] sukeltaa 25 metriin ja poistua alueelta merellepäin. En voinut ampua toista torpedoa tähän ihmisjoukkoon, joka epätoivoisesti pyrki pelastautumaan." Kapteeniluutnantti Walther Schwieger siirtyi myöhemmin "U-88":n kapteeniksi ja menehtyi aluksen ajettua ilmeisesti miinaan Ranskan rannikolla 5. syyskuuta 1917.


title: SM U-20

text: "SM U-20" juuttui 4. marraskuuta 1916 matalikolle Tanskan rannikolla (arvioidut koordinaatit ) ja sen oma miehistö tuhosi aluksen seuraavana päivänä. Se upotti sodan aikana 37 laivaa, yhteensä 145 829 tonnia.


title: Tenavatähti ’90

text: Tenavatähti ’90 on ensimmäisen vuonna 1990 järjestetyn Tenavatähti-lastenlaulukilpailun puitteissa julkaistu kokoelmalevy, jolla laulavat kaikki kilpailun loppukilpailijat, sekä osa semifinalisteista ja alkukilpailijoista. Iältään laulajat ovat 7–13-vuotiaita ja esittävät oman kilpailukappaleensa.


title: Tenavatähti ’90

text: Levy koostuu pääsääntöisesti iskelmämusiikista, mutta mukana on myös muutama lastenlaulu. Laulut esitetään suomeksi lukuun ottamatta kahta kappaletta, jotka esitetään englannin kielellä. Kyseessä on ensimmäinen Tenavatähti-kokoelmien sarjaan kuuluva äänite ja se on julkaistu LP-levynä, c-kasettina sekä CD-levynä. Lisäksi kyseessä on eniten myydyin äänite kaikista Tenavatähti-kokoelmista. Sitä on myyty 83 400 kappaletta. Myydyimpien kotimaisten äänitteiden listalla albumi on sijalla 78.LP-versiosta puuttuvat kappaleet 8 ja 16.


title: Rasimäen pysäkki

text: Rasimäen pysäkki sijaitsi rataosalla Kainuussa lähellä Oulun ja Itä-Suomen läänien rajaa. Pysäkkirakennus oli puinen platformskjul-tyyppinen rakennus radan länsipuolella. Rakennus purettiin 1970-luvulla. Asema-alueella on vielä nähtävissä joitakin merkkejä pysäkistä, kuten esimerkiksi pari valopylvästä.


title: Tommy Dorsey

text: Tommy Dorsey (19. marraskuuta 1905 – 26. marraskuuta 1956) oli yhdysvaltalainen jazzpasunisti, -trumpetisti ja orkesterinjohtaja niin sanotulla big band -kaudella. Hän oli Jimmy Dorseyn nuorempi veli. Veljekset soittivat ja levyttivät aluksi samoissa yhtyeissä, ja vuonna 1929 heidän Bing Crosby kanssa tekemänsä "Let’s Do It (let’s fall in love)" menestyi hyvin. Veljekset kuitenkin riitaantuivat ja lähtivät omille teilleen vuonna 1935. Tommy Dorsey esiintyi yhtyeineen useissa elokuvissa lähinnä 1940-luvulla.


title: Marguerite Long

text: Marguerite Marie-Charlotte Long (13. marraskuuta 1874 Nîmes – 13. helmikuuta 1966 Pariisi) oli ranskalainen pianisti ja maineikas pianonsoiton opettaja. Hän kuului Pariisin konservatorion henkilökuntaan vuosina 1906–1940 ja opetti muiden muassa Jacques Février'tä ja Samson François'ta.


title: Marguerite Long

text: Marguerite Long oli useiden nimekkäiden myöhäisromanttisen ranskalaissäveltäjien läheinen ystävä. Heihin kuului Maurice Ravel, jonka teoksista "Couperinin hautamuistomerkin" ja hänelle omistetun G-duuri-pianokonserton Marguerite Long kantaesitti.


title: Marguerite Long

text: Vuonna 1942 Long perusti Jacques Thibaud'n kanssa musiikkikoulun, ja seuraavana vuonna he panivat alulle kansainvälisen Long–Thibaud-musiikkikilpailun pianisteille ja viulisteille.


title: Marguerite Long

text: Longin kirjallisten julkaisujen joukkoon kuuluu "Au piano avec Ravel", joka julkaistiin postuumisti vuonna 1971.


title: Michael Blackwood

text: Michael Blackwood (s. 29. elokuuta 1976 Kingston) on jamaikalainen 400 metrin juoksija. Hän on kilpaillut myös 800 metrillä.


title: Michael Blackwood

text: Blackwood oli Sydneyn olympialaisissa 2000 mukana Jamaikan joukkueessa, joka saavutti 4 × 400 metrin viestijuoksussa olympiahopeaa. Alun perin joukkue sijoittui kolmanneksi, mutta nousi vuonna 2012 hopealle kun Antonio Pettigrew'n dopingtapauksen vuoksi Yhdysvallat hylättiin. Seuraavana vuonna hän kilpaili Lissabonin sisäratojen MM-kisoissa Jamaikan joukkueessa, joka voitti pitkässä viestissä pronssia. Edmontonin MM-kilpailuissa 2001 hän sai hopeaa juostuaan alkuerissä Jamaikan pitkän viestin joukkueessa. Vuonna 2002 Blackwood voitti 400 metrillä Jamaikan-mestaruuden ja Kansainyhteisön kisat ajalla 45,07. Kauden lopussa hän voitti GP-finaalin ajalla 44,72 sekä yleisurheilun maailmancupin ajalla 44,60. Birminghamin sisäratojen MM-kisoissa Blackwood oli mukana Jamaikan kultaa voittaneessa viestijoukkueessa. Myöhemmin samana vuonna Pariisin ulkoratojen MM-kisoissa hän juoksi 400 metrin henkilökohtaisessa kisassa kolmanneksi ja oli mukana voittamassa pitkässä viestissä MM-hopeaa. Kauden lopussa hän voitti lajinsa.


title: Michael Blackwood

text: Blackwood juoksi Ateenan olympialaisissa 2004 400 metrillä kahdeksanneksi. Myöhemmin samana vuonna hän voitti . Seuraavana vuonna hän karsiutui Helsingin MM-kisoissa 400 metrillä välierissä ja sai pitkässä viestissä pronssia juostuaan alkuerissä Jamaikan joukkueessa. samana vuonna hän sijoittui viidenneksi. hän oli myös viides. Blackwood karsiutui Osakan MM-kisoissa 2007 400 metrin välierissä.


title: Michael Blackwood

text: Valencian MM-hallikisoissa 2008 hän kilpaili 800 metrillä karsiutuen kuitenkin jo alkuerissä. 4 × 400 metrin viestissä hän juoksi Jamaikan joukkueessa hopealle. Pekingin olympialaisissa 2008 hän karsiutui 400 metrillä jo alkuerissä.


title: Michael Blackwood

text: Blackwoodin sisar Catherine Scott on myös menestynyt pikajuoksija.


title: Dexter

text: Dexter on yhdysvaltalainen televisiosarja, jonka pääosassa on Michael C. Hallin esittämä sarjamurhaaja Dexter Morgan. Tämä työskentelee Miamin väkivaltarikosten rikospaikkojen veriroisketutkijana. Morgan valikoi uhreikseen murhaajia, jotka oikeus on tuominnut syyttömiksi tai jotka eivät ole vielä jääneet kiinni. Ensimmäinen tuotantokausi perustuu Jeff Lindsayn palkittuun romaaniin "Dexterin pimeät unet".


title: Dexter

text: Yhdysvalloissa sarjaa on esittänyt Showtime ja Suomessa Nelonen, Jim ja Canal+. "Dexter" alkoi Yhdysvalloissa 1. lokakuuta 2006. Sarjan kahdeksas ja viimeinen kausi esitettiin vuonna 2013 ja sen viimeinen jakso ”Remember the Monsters?” esitettiin 22. syyskuuta 2013.


title: Dexter

text: Michael C. Hall on ollut viidesti ehdokkaana parhaan miespääosan Golden Globeen joista vuonna 2010 hän voitti. Itse sarja on saanut muun muassa BAFTA-ehdokkuuden sekä lukuisia Emmy-ehdokkuuksia. Hall oli ehdolla Emmyyn parhaasta miespääosasta vuosina 2008, 2009, 2010 ja 2011.


title: Dexter

text: "Dexter" perustuu Jeff Lindsayn kirjaan "Dexterin pimeät unet" (). Kirjasarjasta otettiin vain päähenkilöt, tapahtumapaikka ja juoni ensimmäiseen tuotantokauteen. Loput tuotantokaudet ovat sivunneet kirjasarjaa eivätkä ne enää seuraa kirjojen juonta. James Manos, Jr. kehitti kirjasta televisiosarjan ja käsikirjoitti sarjan ensimmäisen jakson. Hän myös toimi tuottajana ensimmäisen tuotantokauden ajan. Clyde Phillips toimi showrunnerina neljän tuotantokauden ajan. Kun Phillips jätti työn viettääkseen aikaa perheensä kanssa, "24:n" tuottaja Chip Johannessen otettiin pyörittäjäksi viidennelle kaudelle. Kuudennesta kaudesta lähtien sarjan pyörittäjänä on toiminut Scott Buck.


title: Dexter

text: Sarjalla on ollut yhteensä 26 tuottajaa, joista 15 on ollut vastaavia tuottajia. Ensimmäisellä tuotantokaudella tuottajia oli 11, joista vain kolme (Sara Colleton, John Goldwyn ja Robert Lloyd Lewis) toimivat tuottajina vielä sarjan seitsemännelläkin tuotantokaudella. Nykyään tuottajina toimivat näiden kolmen lisäksi myös sarjan pyörittäjä Scott Buck, Arika Lisanne Mittman, Scott Reynolds, Lauren Gussis, Jace Richdale, Wendy West, Tim Schlattmann, Manny Coto sekä pääosan esittäjä Michael C. Hall.


title: Dexter

text: Eniten "Dexterin" jaksojen käsikirjoituksia on tehnyt Scott Buck, joka on käsikirjoittanut yhteensä 16 jaksoa. Toiseksi eniten jaksoja (14) ovat kirjoittaneet Lauren Gussis, Tim Schlattmann ja Karen Campbell. Ohjaajista John Dahl on ohjannut eniten sarjan jaksoja. Steve Shill voitti Golden Globen jaksosta ”Pakotie” ().


title: Dexter

text: Robert Greenblatt ja Michael Cuesta tarjosivat Michael C. Hallille "Dexterin" käsikirjoitusta heinäkuussa 2005 tämän näyteltyä David Fisheriä viiden tuotantokauden ajan televisiosarjassa "Mullan alla". Hall oli yksi niistä harvoista joiden ei tarvinnut koe-esiintyä "Dexteriä" varten. Jeff Lindsay oli aluksi Hallin palkkaamista vastaan, mutta muutti mielensä tavattuaan hänet. Hall oli itsekin roolia vastaan sillä hänellä ei ollut aikomusta palata televisioon niin pian, mutta muutti myös mielensä luettuaan käsikirjoituksen. Häntä ”kiehtoi mustan huumorin, väkivallan ja ainutlaatuisen päähenkilön sekoitus.” Hänen mielestään se oli myös ”iso sitoumus, jota ei voinut olla ottamatta vastaan.” Valmistautuakseen rooliin Hall luki paljon kirjoja sarjamurhaajista, luki poliisin tekemiä kuulusteluja sarjamurhaajista, vietti aikaa miamilaisen veriroisketutkijan kanssa ja seurasi ihmisiä New Yorkissa kokeakseen miltä se tuntuu.


title: Dexter

text: Julie Benz koe-esiintyi Rita Bennetin rooliin luettuaan käsikirjoituksen, jota hän sanoi ”yhdeksi parhaista käsikirjoituksista mitä [hän] oli koskaan lukenut." Hän koe-esiintyi myös Debran rooliin ja vitsaili, että olisi myös koe-esiintynyt Dexterin rooliin jos se olisi ollut mahdollista. James Remarillekin annettiin käsikirjoitus ja hän koe-esiintyi Harry Morganin rooliin. David Zayasiin vetosi Angel Batistan rooli, sillä hän oli työskennellyt ennen poliisina. Erik King etsi erilaista näyttelymahdollisuutta ja piti Doakesin hahmosta. C. S. Leetä pyydettiin Vince Masukan rooliin, kun tuottajat olivat nähneet hänet muun muassa "Sopranosissa" ja "Spin Cityssä". Jennifer Carpenter liittyi joukkoon syyskuussa 2005 Debra Morganin rooliin. Carpenter luki "Dexter"-kirjat ennen koe-esiintymistään eikä nähnyt itseään kirjoissa Debrana. Hän yrittikin tehdä Debrasta itsensä kaltaisen ja tuoda esiin osia itsestään, jotka olivat Debran kaltaisia. Carpenter myös nautti kiroamisesta televisiossa.


title: Dexter

text:
Jaime Murray valittiin näyttelemään Lila Tournay'ta "Dexterin" toiselle tuotantokaudelle heinäkuussa 2007. Samoihin aikoihin Keith Carradine valittiin esittämään FBI-agentti Frank Lundya. Kolmannella kaudella astuu esiin uusi hahmo Miguel Prado, jota näyttelee Jimmy Smits. Smits oli ainoa kandidaatti rooliin. Aluksi hän ei suostunut, mutta tuottajien selitettyä hänelle Miguelin synkkyyden, hän suostui sillä se oli hänen mukaansa ”rooli minkälaista hän ei ollut aiemmin näytellyt.” Smits palkattiin esiintymään kymmenessä kauden kahdestatoista jaksosta. Desmond Harrington valittiin esittämään uutta etsivää Joey Quinniä. Harrington oli kolmannella kaudella vain vierailevana tähtenä, mutta nostettiin neljännellä kaudella alkuteksteihin. Liza Lapira esittää Yuki Amadoa, joka työskentelee sisäiselle tutkinnalle joka tarkkailee Quinniä. David Ramsey valittiin näyttelemään Quinnin salaista tiedonantajaa Anton Briggsiä, joka myös aloittaa suhteen Debran kanssa.
"Dexterin" ensimmäisellä kaudella tutustutaan päähenkilöiden lisäksi sivuhenkilöihin. Christian Camargo esittää kauden päävihollista, jääautomurhaajaa. Mark Pellegrino näyttelee Ritan ex-miestä Paul Bennettiä, joka pääsee ehdonalaiseen vankilasta ja aiheuttaa harmia Ritalle ja Dexterille. Jaime Murray esittää toisella kaudella Dexterin NA-sponsoria Lila Tournayta. Keith Carradine esittää FBI-agentti Frank Lundya, joka tulee Miamiin jahtaamaan sarjamurhaajaa. Lundy aloittaa suhteen Debran kanssa, mutta eroaa tästä kauden lopulla. Carradine palaa rooliinsa neljännen kauden alussa, jolloin jo eläköitynyt Lundy jahtaa sarjamurhaaja Trinityä. Kolmannella kaudella Jimmy Smits esittää Miguel Pradoa, josta tulee Dexterin hyvä ystävä. David Ramsey näyttelee Anton Briggsiä, joka seurustelee Debran kanssa. Neljännellä kaudella John Lithgow liittyy joukkoon esittäen Arthur Mitchelliä, eli sarjamurhaaja Trinityä. Lithgow voitti Golden Globen roolistaan. Courtney Ford näyttelee toimittajaa, joka kalastaa Quinniltä tietoja Trinitystä. Julia Stiles esittää Lumen Pierceä sarjan viidennellä kaudella. "Dexterin" kuudennella tuotantokaudella Mos Def esittää uskonnollista Samia. Edward James Olmos ja Colin Hanks esittävät professori Gellaria ja Travis Marshallia, jotka yrittävät aiheuttaa maailmanlopun. Billy Brown näyttelee Mike Andersonia, joka kutsutaan paikkaamaan Debra, kun tämä nostetaan komisarioksi. Yvonne Strahovski näyttelee Hannah McKayta sarjan kahdella viimeisellä kaudella.


title: Dexter

text: Dexter Morgan jäi orvoksi 3-vuotiaana, kun hänen äitinsä murhattiin. Murhapaikalle ensimmäisenä saapunut poliisi Harry Morgan adoptoi hänet. Dexterin varttuessa Harry huomaa, että poika on tappanut naapuruston eläimiä, ja selittää hänelle, että halu tappaa on tullut häneen liian aikaisin. Harry päättää opettaa Dexterille "opin" (), jota hänen tulee noudattaa: Dexterin uhrien pitää itse olla murhaajia. Hänen pitää myös aina olla täysin varma uhriensa syyllisyydestä. Kaikkein tärkein asia on kuitenkin olla jäämättä kiinni. Dexter noudattaa oppia ja on aina varma uhriensa syyllisyydestä. Kuitenkin neljännellä kaudella hän tappaa hätäisesti myöhemmin syyttömäksi todetun valokuvaajan. Dexter myös ottaa uhreiltaan verinäytteen joita hän säilyttää laatikossa ilmastointilaitteessaan.


title: Dexter

text: Sarjan alussa Dexter uskoo, ettei hänellä ole kykyä rakastaa, mutta kuitenkin selittää pitävänsä siskostaan Debrasta. Dexter seurustelee Rita Bennetin kanssa, joka on traumatisoitunut ex-miehensä Paulin vakivaltaisesta käyttäytymisestä häntä kohtaan eikä sen vuoksi uskalla olla intiimisti Dexterin kanssa. Tämä sopii Dexterille, joka uskoo, että niin syvä yhteys toiseen ihmiseen paljastaisi hänen pahan puolensa. Myöhemmin sarjassa Dexter myöntää rakastavansa Ritaa ja tämän lapsia Astoria ja Codya, Debraa sekä poikaansa Harrisonia.


title: Dexter

text: Dexter Morgan toimii Miamin poliisissa veriroisketutkijana ja salaa sarjamurhaajana jahdaten vapaana kulkevia rikollisia. Muita keskeisiä hahmoja ovat Dexterin tyttöystävä Rita lapsineen, Miamin poliisissa työskentelevät Maria LaGuerta, Angel Batista, Vince Masuka, James Doakes ja Dexterin siskopuoli Debra. Tiimi jahtaa Miamissa liikkuvaa sarjamurhaajaa, joka nimetään Kylmäautomurhaajaksi. Debra alkaa seurustella lääkäri Rudyn kanssa. Ritan ex-mies Paul alkaa ahdistella jälleen Ritaa, joten Dexter lavastaa hänet huumeiden käyttäjäksi tämän ollessa ehdonalaisessa, minkä seurauksena Paul joutuu vankilaan. Myöhemmin Rudy paljastuu Kylmäautomurhaajaksi, ja kauden lopussa hän sieppaa Debran ja kertoo Dexterille olevansa hänen biologinen veljensä Brian. Brian yrittää manipuloida Dexteriä puolelleen, mutta Dexter lopulta surmaa veljensä.


title: Dexter

text: Dexterillä on vaikeuksia murhata rikollisia, kun Doakes seuraa häntä kaikkialle. Myös ahdistus veljensä surmaamisesta piinaa häntä. Dexterin uhrien ruumiit löydetään meren pohjasta, joten kuvioihin saapuu sarjamurhaajien jahtaamiseen erikoistunut FBI-agentti Lundy auttamaan "Bay Harborin teurastajan" löytämisessä. Ritan ex-mies Paul kuolee vankilatappelussa, minkä jälkeen Rita alkaa epäillä Dexteriä luullen tätä heroiiniaddiktiksi, minkä Dexter hätäisesti myöntää. Dexter joutuu menemään vieroitukseen, missä hän tutustuu Lila-nimiseen naiseen. Sillä välin Debra kärsii traumasta johtuen kokemuksistaan Kylmäautomurhaajan kanssa, mutta rakastuu myöhemmin agentti Lundyyn. Lila ihastuu Dexteriin ja heidän ystäväsuhteensa syvenee. Dexter saa tietää kasvatti-isänsä ja biologisen äitinsä välisestä suhteesta, ja hänen uskonsa Harryn oppeihin horjuu. Doakes jatkaa Dexterin vakoilemista ja saa lopulta tietää tämän olevan Bay Harborin teurastaja. Dexter vangitsee Doakesin ja lavastaa Doakesin teurastajaksi. Lila saa tietää totuuden Dexteristä ja murhaa Doakesin, ja Bay Harborin teurastajan tutkimukset päätetään. Lila kiristää Dexteriä tämän salaisuudella ja yrittää jopa murhata Ritan lapset, minkä seurauksena Dexter tappaa Lilan. Kauden lopulla Dexter päättää päästää irti Harryn opeista.


title: Dexter

text: Rita saa tietää olevansa raskaana ja Dexter epäröiden kosii häntä. Myöhemmin vakoillessaan huumediileri Freeboa, Dexter tappaa vahingossa viattoman miehen. Mies paljastuu tunnetun piirisyyttäjä Miguel Pradon veljeksi, jolla on myös lämmin suhde LaGuertaan. Avustaessaan rikospaikan tutkinnassa, Miguel tutustuu Dexteriin. Kun Dexter murhaa Freebon, hän jää kiinni Miguelille, mutta yllätykseksi Miguel auttaa häntä salaamaan rikoksen. Kauden edetessä kaksikosta tulee läheiset ystävät. Kun Miguel rupeaa auttamaan Dexteriä rikollisten jahtaamisessa, Dexter tajuaa löytäneensä ensimmäisen ja ainoan ystävänsä, joka ymmärtää häntä. Sillä välin Debra selvittää Nylkijä-nimisen sarjamurhaajan tapausta uuden työkaverinsa Quinnin kanssa, ja aloittaa myös suhteen Nylkijältä selviytyneen miehen kanssa. Dexter alkaa kuvitella ja nähdä Harryn ja hänestä tulee Dexterin ns. sisäinen ääni. Myöhemmin Miguel kertoo haluavansa tappaa itse heidän seuraavan uhrinsa ja Dexterin avustuksella hän tappaa ensimmäisen kerran. Kun asianajaja Ellen Wolf katoaa, Dexter alkaa epäillä Miguelia. Löydettyään Wolfin ruumiin, hän kieltää Miguelia tappamasta omin päin. Heidän ystävyytensä joutuu koetukselle Dexterin tajutessa Miguelin manipuloineen häntä alusta alkaen. Kun Nylkijä saadaan kiinni, Miguel vapauttaa hänet ja vastineeksi Nylkijän tulisi tappaa Dexter. LaGuerta saa tietää Miguelin murhanneen Wolfin ja Miguel päättää tappaa LaGuertan. Ennen kuin Miguel kerkeää tehdä mitään, Dexter murhaa hänet saaden sen näyttämään Nylkijän tekosilta. Päivää ennen Dexterin ja Ritan häitä, Nylkijä sieppaa Dexterin, mutta Dexter onnistuu tappamaan tämän. Kausi päättyy Dexterin ja Ritan häihin Dexterin ajatellessa, että hän tulee olemaan täydellinen isä ja aviomies huolimatta salaisuudestaan.


title: Dexter

text: Dexter ja Rita elävät kolmen lapsen vanhempina. Eläkkeellä oleva Lundy palaa kuvioihin, kun Miamissa on jälleen uusi sarjamurhaaja, "Kolmoismurhaaja", jota on etsitty jo pidemmän aikaa. Lundyn ja Debran välit lämpenevät jälleen, mutta heitä ammutaan ja Lundy menehtyy, minkä seurauksena Debra joutuu hetkeksi henkiseen kriisiin elämässään. Dexter saa tietää Kolmoismurhaajan olevan mies nimeltä Arthur Mitchell ja tekee tuttavuutta hänen kanssaan esitellen itsensä Kyle Butleriksi. Samalla hän käy terapiassa Ritan kanssa, koska tämän mielestä heidän avioliitossaan on luottamusongelmia. Sillä välin Quinn alkaa seurustella reportteri Christine Hillin kanssa, ja Angel ja LaGuerta aloittavat myös suhteen, joka johtaa parin avioliittoon heidän uriensa pelastamiseksi. Myöhemmin Dexter pelastaa Arthurin pojan miehen kuristaessa tätä. Hän myös myöhemmin pelastaa pienen pojan Arthurin käsistä. Paljastuu, että Christine on Arthurin tytär, ja hän kertoo isälleen ampuneensa Lundya ja Debraa suojellakseen tätä. Myöhemmin myös Debra saa tietää tämän, ja monien kuulustelujen jälkeen Christine tunnustaa ja ampuu itsensä. Arthur saa tietää Dexterin oikean henkilöllisyyden, ja Dexter lähettää perheensä lomalle, ettei Arthur vahingoittaisi heitä. Debra saa tietää Dexterin olevan Brian Moserin, Kylmäautomurhaajan, veli ja kertoo tämän veljelleen, joka esittää järkyttynyttä. Dexter saa Arthurin kiinni ja murhaa tämän, mutta kotiin palatessaan hän löytää Ritan kuolleena kylpyammeesta, Arthurin viimeisenä uhrina.


title: Dexter

text: Ritan kuolema järkyttää, mutta jotkut ihmettelevät Dexterin kylmää suhtautumista tapahtuneeseen. Quinn alkaa epäillä, että Dexterillä olisi jotain tekemistä Ritan murhan kanssa. Astor syyttää Dexteriä äitinsä kuolemasta, ja muuttaa veljensä kanssa isovanhempiensa luo. Dexter palkkaa lastenhoitajan vahtimaan poikaansa Harrisonia. Hän myöhemmin murhaa Boyd Fowlerin, joka on vastuussa lukuisten naisten kuolemista. Boydin eloonjäänyt uhri, traumatisoitunut Lumen, näkee tapahtuman ja yrittää paeta, mutta päättää pitää asian salaisuutena tajutessaan Dexterin hyvyyden. Lumen kertoo myös, että Boydilla oli kumppaneita, joita hän alkaa jahdata yhdessä Dexterin kanssa. Sillä välin Angelin aloittama baaritappelu tuo väliaikaisia kolhuja hänen avioliittoonsa LaGuertan kanssa. Debra aloittaa suhteen Quinnin kanssa, joka palkkaa vanhan tuttunsa Liddyn vakoilemaan Dexteriä. Boydin uhrien ruumiit löydetään, mikä johdattaa tiimin hänen, ja hänen kauttaan kuuluisan "motivaatiopuhuja" Jordan Chasen ja tämän kollegan Colen jäljille. Lumen tunnistaa heidät, joten hän ja Dexter murhaavat Colen. Dexter tekee tuttavuutta Jordanin kanssa ja tämä saa tietää Lumenin olevan hänen suojattina. Liddy pääsee Dexterin ja Lumenin jäljille, minkä Dexter lopulta tajuaa ja murhaa tämän. Hän ja Lumen rakastuvat toisiinsa. Jordan sieppaa Lumenin, mutta Dexter pelastaa tämän ja Lumen surmaa Jordanin saaden kostonsa. Tajutessaan saaneensa sisäisen rauhan Lumen jättää Dexterille jäähyväiset ja lähtee. Debra saa arvostusta löydettyään yhteyden Jordanin ja murhattujen naisten välillä ja näin ollen ratkaistuaan jutun. Kausi päättyy, kun kaikki kokoontuvat juhlimaan Harrisonin 1-vuotissyntymäpäivää, samalla kun Dexter riisuu kihlasormuksensa todeten ihmissuhteiden olevan vaikea käsite.


title: Dexter

text: On kulunut vuosi Ritan kuolemasta ja Dexter näyttää saaneensa elämänsä järjestykseen. LaGuerta saa ylennyksen, mikä nostaa kaikkien yllätykseksi Debran tiimin johtoon. Uskonnollinen professori James Gellar ja hänen entinen oppilaansa Travis Marshall valmistautuvat maailmanloppuun uskoen olevansa Jumalan asialla. He alkavat toteuttaa murhia visualisoiden ne Ilmestyskirjassa kerrottujen tapahtumien mukaan. Debra tiimeineen alkaa jäljittää "Tuomiopäivämurhaajia" ja pääsee lopulta Gellarin jäljille. Dexter sen sijaan tutustuu entiseen pappiin Samiin, jonka entisistä synneistä Dexter löytää yhteisen sävelen. Debran ja Quinnin ero ajaa jälkimmäisen alkoholismiin. Myöhemmin Dexter pääsee Travisin jäljille. Travis sanoo toimineensa Gellarin käskystä ja lupaa auttaa nappaamaan hänet. Dexter saa kuitenkin selville, että Gellar on oikeasti kuollut vuosia sitten ja elää vain Travisin alitajunnassa. Sillä välin Debra käy terapiassa ampumavälikohtauksen takia ja tajuaa rakastavansa Dexteriä enemmän kuin pitäisi. Travis luulee tappaneensa Dexterin ja valitsee viimeiseksi uhrikseen Harrisonin. Dexter onnistuu kuitenkin pelastamaan poikansa ja nappaamaan Travisin. Kun Dexter murhaa hänet, astuu Debra paikalle ja todistaa tapahtuman.


title: Dexter

text: Debra näkee Dexterin tappavan Travis Marshallin ja on järkyttynyt. Hän kuitenkin auttaa Dexteriä peittämään murhan sytyttämällä kirkon tuleen ja lavastamalla Marshallin kuoleman itsemurhaksi. Debra alkaa epäillä Dexteriä ja etsii hänen asunnostaan vihjeitä. Hän löytää verinäytteet ja Dexterin veitset, jolloin Dexter paljastaa olevansa sarjamurhaaja. Ajatellen voivansa lopettaa Dexterin murhaamisen, Debra alkaa vahtia häntä ja vaatii Dexterin muuttamaan luokseen. Debra ei hyväksy Dexterin käsitystä rikollisten tuomiosta, mutta kuitenkin ymmärtää sitä. Samalla LaGuerta löytää kirkosta verinäytteen, jonka Dexter oli vahingossa jättänyt tapettuaan Marshallin, joka on samanlainen kuin mitä Bay Harborin teurastaja käytti vuosia aiemmin. Hän alkaa pitää Marshallia teurastajan uhrina ja alkaa tutkia uudelleen teurastajan tapausta. Toisaalla ukrainalaisen mafian jäsen tappaa paikalle sattuneen Mike Andersonin, jolloin Dexter etsii hänet käsiinsä. Sen seuraksena mafian päähahmo Sirko alkaa jahdata Dexteriä. Dexter johdattaa Sirkon ansaan ja Sirko vangitaan. Mafia pyörittää myös strippiklubia jossa Quinnin tyttöystävä Nadia työskentelee. Suojellakseen Nadiaa, Quinn tekee sopimuksen mafian kanssa ja hävittää todisteet Sirkon rikosta vastaan jolloin tämä vapautuu.


title: Dexter

text: Samalla Miamin poliisi tutkii Wayne Randallin yli kymmenen vuotta sitten tekemiä murhia. Waynen silloinen tyttöystävä Hannah McKay auttaa poliisia ruumiiden löytämisessä. Dexterin tutkiessa yhtä ruumiista, hän huomaa ettei Wayne ole voinut tappaa tätä, sillä tappaja on ollut paljon pienempi. Niinpä tappajaksi paljastuu Hannah, joka kuitenkin kiehtoo Dexteriä joten hän ei paljasta seikkaa muille. Dexter saa selville, että Hannah on tappanut muun muassa oman aviomiehensä. Hän päättää tappaa Hannahin, muttei kuitenkaan pysty siihen. Hän huomaa olevansa ihastunut Hannahiin ja aloittaa suhteen tämän kanssa. Debra on kuitenkin myös perillä Hannahin syyllisyydestä ja haluaa Dexterin tappavan hänet. Kun Hannah myrkyttää Debran niin että tämä joutuu sairaalaan, Dexter päättää pidätyttää Hannahin. Hannah kuitenkin juonii itsensä pois viranomaisten kynsistä. LaGuerta pitää Dexteriä Bay Harborin teurastajana eikä aio perääntyä tutkimuksestaan. Kun LaGuerta vaarantaa myös Debran tulevaisuuden, Dexter ei näe muuta vaihtoehtoa kuin tappaa LaGuerta. Hän tappaa viimeisen äitinsä murhan takana olevan miehen, Hector Estradan, sataman kontissa ja houkuttelee LaGuertan paikalle. Dexter on aikessa lavastaa LaGuertan tappajaksi Estradan ja ampuu häntä tämän aseella. Debra kuulee laukauksen ja saapuu konttiin. LaGuerta usuttaa Debraa ampumaan Dexterin ja Dexter laskee veitsensä. Itkien Debra ampuukin LaGuertan. Lopuksi Dexter ja Debra kävelevät rannalla muiden juhliessa uutta vuotta, ja Dexter miettii onko tämä uusi alku vai lopun alkua.Kahdeksannella tuotantokaudella Dexter asuu asunnossaan Harrisonin kanssa. Hänen elämänsä on palautunut raiteillee ja hän on saanut uusia ystäviä ja aloittanut harrastuksensa uudelleen. Kauden aikana Dexter tapaa henkilön, joka on ollut osana kehittämässä "Harryn sääntöjä". Dexter tapaa Hannahin jälleen ja he suunnittelevat tulevisuutta Argentiinassa Dexterin työn päättämisen kustannuksella. Ennen lähtöä Dexterin pitää kuitenkin tappaa eräs henkilö ja hänelle tulee kiire sillä hänen pitäisi suorittaa tappo ennen floridaan tulevaa hurrikaania, jotta matkustaminen onnistuisi. Dexter ottaa henkilön kiinni ja jättää sen tappamisen Debralle, joka kuitenkin epäonnistuu ja loukkaantuu. Debra kuolee vammoihinsa sairaalassa, josta Dexter hakee hänet ja upottaa mereen. Dexter tajuaa, että kaikkialla missähän on, hänen lähimmäisensä kärsivät. Niin hän päättää kadota ikuisiksi ajoiksi ja suojella Harrsinonia ja Hannahia itseltään, eikä palaa heidän luokseen. Kausi loppuu siihen, kun Dexter tekee töitä metsurina erämaassa, missä kukaan ei tunne häntä.


title: Dexter

text: Sarjan ensimmäisen kauden tapahtumiin perustuva videopeli iPhonelle julkaistiin 13. syyskuuta 2009. Sarjan näyttelijät ovat antaneet äänensä hahmoille.


title: Dexter

text: "Dexter: Music from the Showtime Original Series" -niminen soundtrack julkaistiin 28. elokuuta 2007. Soundtrackin julkaisi Showtime. Dexterin tunnusmusiikin kirjoitti Rolfe Kent ja toteutti amerikkalainen säveltäjä Daniel Licht.


title: Bocholt

text: Bocholt on kaupunki Nordrhein-Westfalenin osavaltiossa, läntisessä Saksassa, noin neljä kilometriä etelään Saksan ja Alankomaiden välisestä rajasta. Kaupunki kuuluu Münsterin hallintopiiriin ja Borkenin piirikuntaan. Sen asukasluku vuonna 2011 oli 71 256, ja sen pinta-ala on 119,37 neliökilometriä.


title: Bocholt

text: Varhaisin maininta Bocholtista historiallisissa lähteissä sijoittuu vuoden 779 tienoille, jolloin Kaarle Suuri voitti lähistöllä taistelun saksilaisia vastaan. Kaupunginoikeudet Bocholtille antoi piispa Dietrich III von Isenburg vuonna 1222.


title: Hispaniolanhiirihaukka

text: Hispaniolanhiirihaukka ("Buteo ridgwayi") on äärimmäisen uhanalainen päiväpetolintu. Niitä on jäljellä alle kaksisataa paria.


title: Hispaniolanhiirihaukka

text: Hispaniolanhiirihaukka on eurooppalaista hiirihaukkaa selvästi pienempi petolintu. Sen pituus on 36-41 cm. Yleisväri on harmaanruskea, koiras on harmaampi kuin naaras.


title: Hispaniolanhiirihaukka

text: Hispaniolanhiirihaukan elinalueeseen on alun perin kuulunut Haiti, Dominikaaninen tasavalta sekä läheisiä pikkusaaria, mutta nykyisin siitä on varmoja havaintoja vain Dominikaanisessa tasavallassa.


title: Hispaniolanhiirihaukka

text: Se on vaähentynyt sekä metsänhakkuun että suorien vainojen takia.


title: Hispaniolanhiirihaukka

text: Hispaniolanhiirihaukan pesä on tyypillisesti isossa puussa. Pesä rakennetaan helmi-maaliskuussa ja muninta on käynnissä maaliskuussa tai huhtikuussa.


title: Hispaniolanhiirihaukka

text: Hispaniolanhiirihaukan ravintoa ovat liskot ja käärmeet, hiiret ja muut jyrsijät sekä linnut. Viljelijät ovat surmanneet niitä paljon suojellakseen kanojaan, vaikka 90% hiirihaukan ravinnosta koostuu matelijoista.


title: Detmold

text: Detmold on kaupunki Nordrhein-Westfalenin osavaltiossa, Saksassa. Se sijaitsee noin 100 kilometriä lounaiseen Hannoverista ja noin 30 kilometriä itään Bielefeldistä. Vuoden 2011 väestönlaskennassa siellä oli 73 743 asukasta, Niinpä Detmold on Lippen piirikunnan väkirikkain kaupunki. Se on myös piirikunnan hallintokaupunki.


title: Detmold

text: Varhaisin maininta Detmoldista historiallisissa lähteissä sijoittuu vuoden 783 tienoille, jolloin se tunnettiin nimellä "Theotmalli". Kaupunginoikeudet se sai 1200-luvun toisella puoliskolla. Vuodesta 1468 vuoteen 1918 Detmold toimi Lippen ruhtinaiden residenssikaupunkina. Vuodesta 1918 vuoteen 1947 se oli puolestaan Lippen vapaavaltion pääkaupunki.


title: Detmold

text: Detmoldilla on ystävyyskaupunkitoimintaa Belgian Hasseltin, Ranskan Saint-Omerin, Suomen Savonlinnan ja Saksan Zeitzin kaupunkien kanssa.


title: David Suazo

text: David Suazo (s. 5. marraskuuta 1979 San Pedro Sula, Honduras) on hondurasilainen jalkapalloilija, joka edustaa italialaista Genoa CF:ää. Pelipaikaltaan hän on hyökkääjä. Suazo kuuluu Hondurasin maajoukkueen runkopelaajiin ja on edustanut maataan muun muassa vuoden 2000 kesäolympialaisissa.


title: David Suazo

text: Suazon ura alkoi kotimaassaan Hondurasissa Olimpian junioriseurassa vuonna 1995 ja pelasi joukkueessa aina vuoteen 1998 asti nousten aluksi edustusjoukkueen reserviin. Olimpian edustusjoukkueeseen hän pääsi kaudella 1998–1999, jonka aikana Suazo teki viisi maalia 10 ottelussa. Samoihin aikoihin hän pelasi myös nuorten maajoukkueessa vuoden 1999 MM-kisoissa.


title: David Suazo

text: Kisojen jälkeen Cagliarin valmentajana toiminut Oscar Tabarez kiinnostui Suazon taidoista ja onnistui hankkimaan 19-vuotiaan hyökkääjän kaudeksi 1999–2000. Kaikki ei kuitenkaan sujunut joukkueen kannalta hyvin, kun Cagliari putosi seuraavaksi kaudeksi Serie B:hen ja uusi hyökkääjä Suazo teki vain yhden maalin 13 ottelussa. Cagliari viettikin seuraavat neljä kautta Serie B:ssä, jonka aikana Suazo teki 146 pelaamassaan ottelussa 50 maalia. Erityisesti kaudella 2003–2004 hän teki 19 maalia 45 ottelussa, jotka auttoivat seuran nousemaan takaisin Serie A:han. Kausi 2004–2005 Serie A:ssa meni joukkueen kannalta kohtuullisesti, kun se vältti putoamisen Serie B:hen. Suazo onnistui maalinteossa seitsemän kertaa pelaamassaan 22 ottelussa, jonka myötä useat suurseurat vakuuttuivat nuoren hyökkääjän maalintekotaidoista. Seuraavat kaksi kautta Suazosta tuli Cagliarin vakiopelaaja avauskokoonpanossa ja teki saman tien kaudella 2005–2006 22 maalia, joista viisi tuli rangaistuspotkusta. Serie A:n maalitilastossa hän sijoittui kolmanneksi heti maalikuninkuuden voittaneen Luca Tonin ja toiseksi tulleen David Trézéguetin jälkeen. Samalla kaudella Suazo nimettiin Serie A:n parhaaksi ulkomaalaiseksi pelaajaksi, jonka hän jakoi yhdessä Kakán kanssa. Kausi 2006–2007 meni myös yhtä vakuuttavasti Suazon onnistuessa maalinteossa 14 kertaa ja piti joukkueensa mukana Serie A:ssa.


title: David Suazo

text: 13. kesäkuuta 2007 Suazo lopulta siirtyi suurseuraan, kun Inter tiedotti tehneensä 27-vuotiaan hyökkääjän kanssa 10 miljoonan euron sopimuksen. Kuusi päivää myöhemmin toinen Milanolais seura AC Milan väitti myös tehneensä sopimuksen Hondurasin jalkapallomaajoukkueen hyökkääjän kanssa. Seura väitti tehneensä onnistuneen sopimus neuvottelun Cagliarin kanssa, jonka varmisti seuran puheenjohtaja Massimo Cellino. Lisäksi hän kielsi olleensa missään neuvotteluissa Interin puheenjohtajan Massimo Morattin kanssa. Sillä välin Suazon agentti Carlo Pallavicino kertoi lehdistölle ettei asiakkaansa ole ollut missään yhteydessä Milanin kanssa. Viikkoja myöhemmin Suazo ilmoitti siirtyneensä Interiin lehtitietojen mukaan 9.4 miljoonan euron siirtokorvauksella.


title: David Suazo

text: Ensimmäinen kausi Interissä meni kohtuullisesti pelattuaan 27 ottelua, joissa hän teki 8 maalia. Suazo joutui kuitenkin tyytymään lähinnä vaihtopelaajan roolin päästessään Serie A:ssa avaukseen vain 8 kertaa. Suazo pelasi kaudella 2008 Portugalin pääsarjaa Benficassa lainasopimuksella. Hän teki 11 sarjaottelussa neljä maalia ja UEFA Cupin kolmessa ottelussa maalin. Kaudella 2009-10 hondrurasilainen pelaa Serie A:ta lainasopimuksella Genovassa.


title: Espanja Eurovision tanssikilpailussa

text: Espanja osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007.


title: Espanja Eurovision tanssikilpailussa

text: Espanjalle pisteitä antoivat seuraavat maat: Alankomaat (2), Venäjä (2), Ukraina (4), Suomi (5), Sveitsi (6), Kreikka (7) ja Portugali (12).


title: Espanja Eurovision tanssikilpailussa

text: Espanja ei aio osallistua vuonna 2008.


title: Espanjan miesten lentopallomaajoukkue

text: Espanjan miesten lentopallomaajoukkue edustaa Espanjaa kansainvälisissä otteluissa. Sen sijoitus maailmanrankingissa on viimeisen kymmenen vuoden aikana pudonnut pahasti ja tällä hetkellä se on 33:s (heinäkuussa 2017). Arvokilpailuissa joukkueen paras saavutus on kultamitali EM-kilpailuissa 2007.


title: Espanjan miesten lentopallomaajoukkue

text: Espanjan lentopalloilijat menestyivät 1970- ja 1980-luvuilla lähinnä Länsi-Euroopan mestaruuskilpailuissa. Vuonna 1976 maa sai ensimmäisen mitalinsa sijoituttuaan pronssille. Sama sijoitus toistui 1982, mutta vuoden 1984 kotikilpailuissaan Espanja voitti kultaa. Vielä 1986 joukkue sai pronssia ja 1987 hopeaa. Euroopan lentopallon, jota hallitsivat itäblokin maat, huipulta Espanja oli tuolloin kuitenkin vielä kaukana.


title: Espanjan miesten lentopallomaajoukkue

text: Vuoden 1992 kesäolympialaiset aloittivat uuden ajan Espanjan lentopallohistoriassa. Espanjan maajoukkueella oli ensimmäistä kertaa arvokilpailuissa parhaat pelaajat paikalla, sillä kaikki halusivat olla mukana kotiolympialaisissa. Arvokilpailuprojekti käynnistettiin Granadassa missä tapasivat Espanjan parhaat pelaajat. Tavoitteena oli saada Espanjan maajoukkue hinattua kohti maailman kirkkainta eliittiä. Projekti sai heti loistavan alun kun Espanja sijoittui kotikilpailuissa 8. sijalle. Tuolloin Espanjan maajoukkueessa pelasi nuori Rafael Pascual.


title: Espanjan miesten lentopallomaajoukkue

text: Olympialaisten jälkeen Espanjan maajoukkueen konkaripelaajat jättivät paikkansa nuorille kokemattomille pelaajille. Tämä uusi aikakausi sai heti tulosta, kun Espanja selviytyi EM-kilpailuihin vuonna 1993, ja samana vuonna joukkue voitti kultaa Välimeren kilpailuissa. Seuraavana vuonna joukkue valloitti Spring Cupin voiton.


title: Espanjan miesten lentopallomaajoukkue

text: Paikka vuoden 1995 maailmanliigassa merkitsi sitä että Espanja oli noussut maailman lentopallokartalle. Maailmanliigassa Espanjan hakkuri Rafael Pascual valittiin parhaimmaksi pelaajaksi. Myöhemmin vuoden 1998 maailmanmestaruuskilpailuissa Espanjan nuori joukkue pelasi loistavasti ja sijoittui 8. sijalle. Joukkueen kapteeni Rafael Pascual valittiin turnauksen parhaimmaksi pelaajaksi. Vuoden 1999 maailmancupissa Pascual valittiin jälleen parhaimmaksi pelaajaksi. Espanja ei kuitenkaan selviytynyt Sydneyn olympialaisiin.


title: Espanjan miesten lentopallomaajoukkue

text: Vuonna 2002 Espanja osallistui Euraasian mestaruusturnaukseen, jonka se voitti komeasti. Voiton jälkeen Espanja toivoi paikkaa maailmanliigaan. Toiveet toteutuivat ja Espanja voitti maailmanliigan alkulohkossaan kahdeksan peliä häviten vain Italialle neljä kertaa. Espanja selviytyi maailmanliigan lopputurnaukseen, jossa se sijoittui lopulta historiansa parhaimmalle maailmanliiga-sijoitukselle olemalla viides. MM-kilpailuissa joukkue kuitenkin epäonnistui totaalisesti. Vuoden 2003 EM-kilpailuissa joukkue oli 8. sijalla


title: Espanjan miesten lentopallomaajoukkue

text: Vuonna 2004 joukkue ei pystynyt selviytymään Ateenan olympialaisiin isoista odotuksista huolimatta. EM-karsinnoista joukkue selviytyi kuitenkin jatkoon ja eteni lopputurnaukseen Italiaan. Italiassa pelatussa lopputurnauksessa Espanja sijoittui neljänneksi häviten välieräottelun äärettömän tiukasti Venäjälle. Espanja johti ratkaisu erääkin selvästi, mutta Venäjä voitti erän lopulta ja tie vei loppuotteluun. Espanjan Israel Rodríguez valittiin kilpailuiden parhaaksi hyökkääjäksi.


title: Espanjan miesten lentopallomaajoukkue

text: Vuosi 2007 oli Espanjalle yhtä juhlaa. Joukkue voitti Euroopan liigan loppuottelussa Portugalin, jonka jälkeen joukkue alkoi valmistua EM-lopputurnaukseen. Viimeiset kaksi viikkoa valmistumisessa joukkue harjoitteli yhdessä Suomen lentopallomaajoukkueen kanssa, Kuortaneen Urheiluopistolla. EM-kilpailut olivat Espanjan joukkueen juhlaa. Välierässä joukkue kohtasi harjoittelukumppaninsa Suomen. Välieräottelusta tuli tiukkaakin tiukempi ja Espanja eteni finaaliin 3–2 vaikka Suomella oli jo ottelupallo. Finaalissa Espanja haastoi suursuosikki Venäjän hurjaan taisteluun. Espanja teki maansa lentopallohistoriaa, kun se voitti Venäjän 15–13 ratkaisevassa viidennessä erässä.


title: Espanjan miesten lentopallomaajoukkue

text: Euroopan-mestaruus tiesi myös sitä että Espanja selvitti tiensä maailmancupiin, ensimmäistä kertaa sitten vuoden 1999. Maailmancupissa Espanja oli lopulta viides, ja ei selviytynyt ainakaan vielä olympialaisiin Pekingiin. Espanjan Jose Luis Molto valittiin turnauksen parhaimmaksi torjujaksi, kun maanmies Angel Micuel Falasca valittiin parhaimmaksi syöttäjäksi.


title: Espanjan miesten lentopallomaajoukkue

text: Espanja jatkoi pelejään Euroopan olympiakarsinnoissa, Turkin Izmirissä. Joukkue kohtasi alkulohkossaan Italian, Puolan ja Hollannin. Joukkue voitti lohkonsa häviämällä vain pelin, jonka se pelasi kakkoskuusikollaan. Välierissä Espanja kohtasi tutun Suomen, ja otti voiton Suomesta 3–1. Kaksi ensimmäistä erää joukkueet taistelivat tasaisesti. Finaalissa Espanja vei kaksi ensimmäistä erää Serbiaa vastaan. Toisen erän se voitti selvästi, mutta tämän jälkeen joukkueen pelivire katosi ja se hävisi ottelun tiukasti 3–2 Serbialle.


title: Espanjan miesten lentopallomaajoukkue

text: Espanjan maajoukkueen pitkäaikainen kapteeni Rafael Pascual on pelannut peräti 517 A-maaottelua. Lukema on tiettävästi kautta aikojen suurin A-maaotteluita pelannut pelaajan määrä kaikissa urheilulajeissa.


title: Espanjan miesten lentopallomaajoukkue

text: Espanjan maajoukkuetta valmensi vuoden 2007 Euroopan-mestaruuskilpailuissa italialainen Andrea Anastasi. Kilpailuiden jälkeen Anastasi teki saman tien sopimuksen surkeasti pelanneen Italian maajoukkueen kanssa.


title: Harold Lowe

text: Harold Godfrey Lowe (21. marraskuuta 1882 – 12. toukokuuta 1944) oli walesilainen meriupseeri ja RMS Titanicin viides perämies. Lowe lähti merille jo 14-vuotiaana. Titanicin kohtalokkaalla matkalla hän oli hytissään nukkumassa laivan törmätessä jäävuoreen. Lowe auttoi matkustajia veneisiin kunnes ensimmäinen perämies William Murdoch komensi Lowen veneeseen numero 14. Lowen vene palasi myöhemmin uppoamispaikalle ja pelasti vedestä neljä ihmistä sekä uppoamisvaarassa olleen pelastuslautta A:n matkustajat. Syyskuussa 1913 Lowe nai Ellen Marion Whitehousen ja he saivat kaksi lasta. Lowe palveli Royal Naval Reservessä ensimmäisessä maailmansodassa jossa hän yleni komentajaksi kunnes jäi eläkkeelle. Lowe kuoli verenpainetautiin toisen maailmansodan aikana. Hänet haudattiin Llandrillo-yn-Rhos kirkkoon Rhos-on-Seaaan, North Walesiin.


title: Harold Lowe

text: Vuoden 1997 elokuvassa "Titanic" Lowea esitti Ioan Gruffudd. Elokuvassa juuri Lowe pelastaa päähenkilö Rosen kylmästä vedestä Titanicin upottua.


title: Alankomaat Eurovision tanssikilpailussa

text: Alankomaat osallistui kaikkien aikojen ensimmäiseen, Lontoossa, Isossa-Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 12. Alankomaita edustivat tuolloin Alexandra Matteman ja Redmond Valk.


title: Alankomaat Eurovision tanssikilpailussa

text: Alankomaat oli koko kilpailun 12. pistemäärällä 34. Alankomaille pisteitä antoivat seuraavat maat: Kreikka (12), Itävalta (7), Sveitsi (5), Puola (3), Suomi (3), Irlanti (2) ja Saksa (2).


title: Dinslaken

text: Dinslaken on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueen luoteisosassa, ja kuuluu Düsseldorfin hallintopiiriin sekä Weselin piirikuntaan. Sitä ympäröivät Bottropin, Oberhausenin, Duisburgin, Rheinbergin ja Voerden kaupungit sekä Hünxen kunta. Dinslaken on jaettu kuuteen kaupunginosaan.


title: Dinslaken

text: Vuoden 2011 väestönlaskennassa siellä oli 67 853 asukasta,


title: Dinslaken

text: Dinslakenille myönnettiin kaupunginoikeudet vuonna 1273 ja kauppaoikeudet vuonna 1478. Vuonna 1540 se liittyi Hansaliittoon. Kaupungin nähtävyyksiin lukeutuu muun muassa keskiaikainen St. Vincentiuksen kirkko, joka vaurioutui merkittävästi toisessa maailmansodassa mutta jälleenrakennettiin vuosina 1951–1952.


title: Haim Katz

text: Haim Katz (, s. 21. joulukuuta 1947) on israelilainen Likud-puoluetta edustava poliitikko ja 34. hallituksen (Netanyahun 2. hallitus) sosiaaliministeri. Hän on naimisissa ja hänellä on kolme lasta.


title: Haim Katz

text: Katz valittiin knessetiin ensimmäisen kerran 1999 One Nation-puolueen edustajana. Likudiin hän vaihtoi vuoden 2003 vaalien jälkeen. 2006 vaaleissa hän tuli kolmanneksitoista puolueen esivaalissa. Likud sai vain kaksitoista paikkaa Knessetiin, joten hän menetti paikkansa. Natan Štšaranskin erottua marraskuussa 2006 hänet kuitenkin valittiin varasijalta.


title: Jack Phillips

text: John George ”Jack” Phillips (11. huhtikuuta 1887 – 15. huhtikuuta 1912) tunnetaan parhaiten huono-onnisen postihöyrylaiva RMS Titanicin vanhempana sähköttäjänä. Kello 23 aikaan 40 minuuttia ennen onnettomuutta Phillips oli vastannut törkeästi SS Californianin radistille Cyril Evansille hänen kerrottua aluksensa olevan ahtojään saartamana, koska viesti oli merkitty väärin. Evans meni nukkumaan tämän jälkeen ja tätä voidaan pitää syynä siihen miksi Californian ei voinut pelastaa Titanicin miehistöä ja matkustajia ajoissa. Juuri Phillips lähetti hätäkutsua RMS Carpathialle ja monelle muulle laivalle Harold Briden kanssa. Myöhemmin kapteeni Edward J. Smith antoi hänen mennä veneeseen Briden kanssa. Phillips onnistui hyppäämään ympärikääntyneen pelastuslautta B:n päälle mutta hän myöhemmin paleltui kuoliaaksi. Hänen ruumistaan ei löydetty.


title: Euroopan metsäinstituutti

text: Euroopan metsäinstituutti, EFI (englanninkielinen nimi European Forest Institute) on kansainvälinen järjestö, joka edistää metsäalan verkostoitumista ja tarjoaa puolueetonta ja politiikan kannalta olennaista tietoa metsistä ja metsätaloudesta. EFI myös puoltaa metsien tutkimusta ja sen yhtenä tavoitteena on edistää metsäalan tutkimustiedon käyttöä Euroopassa. EFI:llä on vankka kokemus metsäalan tutkimushankkeiden koordinoinnista ja niihin osallistumisesta, tutkimusten julkaisemisesta ja metsäalan tapahtumien järjestämisestä. EFI on mm. osallistunut yhteistyökumppanina tai koordinoinut yli 30 Euroopan komission rahoittamaa projektia viime vuosien aikana. EFI on perustettu Euroopan maiden välisellä yleissopimuksella. Sen päämaja sijaitsee Joensuussa Yliopistokadulla Metla-talossa.


title: Koukkuaminen

text:
Koukkuaminen on käsityömuoto virkkauksen ja neulomisen väliltä. Koukkuamalla valmistuu tiivistä ja sileää punosta. Koukkuamisessa käytetään erityistä pitkävartista koukkuamiskoukkua, joka muistuttaa pitkää neulepuikkoa ja jonka toisessa päässä on koukku.
Koukkuamiseen voi käyttää myös kaapelilla varustettua isoa koukkua, jonka avulla on mahdollista käyttää paksumpia lankoja ja tehdä isompia kappaleita. Koukkuamiskoukun ja kaapelikoukun lisäksi on olemassa kaksipäisiä koukkuja, joilla voi koukuta kaksipuolisesti.


title: Koukkuaminen

text: Koukkuaminen ei ole vaativa käsityötapa, ja koukkuamalla voi valmistaa helposti esimerkiksi mattoja ja patalappuja. Koukkuamistyön kerros valmistuu kahdessa vaiheessa: ensin kerätään puikolle kaikki kerroksen silmukat ja sitten palataan takaisinpäin päätellen ne. Uusien silmukoiden kerääminen puikolle voi tapahtua usealla eri tavalla, joita vaihtelemalla syntyy erilaisia pintarakenteita. Valmis työ on tyypillisesti paksumpaa ja tukevampaa kuin tavanomainen virkkaus.


title: Koukkuaminen

text: Koukkuaminen tunnetaan maailmalla muun muassa nimillä "krokning", "Tunisian crochet" ja "Afghan stitch". Nimitykset kertovat siitä, että koukkuamista on ainakin Aasiassa käytetty erityisesti huopapeittojen (engl. "afghan") valmistamiseen.


title: Kaarle Robert

text: Kaarle Robert (, 1288 Napoli – 16. heinäkuuta 1342 Visegrád) oli Unkarin kuningas, joka tuli maan hallitsijaksi pitkän valtataistelun jälkeen Árpádin dynastian sammuttua. Kaarle Robert oli ensimmäinen Anjoun suvun hallitsija Unkarin valtaistuimella. Kuninkaana hänet tunnetaan myös nimellä "Kaarle I". Kaarlen ja hänen poikansa Ludvigin valtakaudet kestivät yhteensä kahdeksankymmentä vuotta, ja ne muodostavat merkittävän vaiheen Unkarin historiassa.Csorba et al. s. 45.


title: Kaarle Robert

text: Kun kuningas Andreas III kuoli vuonna 1301 ilman jälkeläisiä, Unkaria siihen asti hallinnut Árpádin suku sammui. Avioliittojen kautta Árpádit olivat sukua lähes kaikille Euroopan hallitsijasuvuille, joten niillä oli ainakin jonkinlainen oikeus vaatia itselleen Unkarin valtaistuinta. Lisäksi valtio oli vaarassa hajota, koska monet maaherrat, jotka olivat muodollisesti kuninkaan alaisia, hallitsivat alueitaan itsenäisesti ja pyrkivät irtautumaan lopullisesti kuninkaan vallasta: Heitä olivat mm. voivodi László Kán Transilvaniassa ja mahtavimpana Máté Csák, jonka hallinnassa oli yli viisikymmentä linnaa nykyisen Slovakian länsi- ja keskiosassa.


title: Kaarle Robert

text: Jo vuotta ennen Andreas III:n kuolemaa Kroatian ylimykset kutsuivat Dalmatiaan Kaarle Robertin, joka kuului Napolia hallinneeseen Anjoun sukuun. Nuori prinssi oli tuolloin vasta 12-vuotias. Hänellä oli kuitenkin vaikutusvaltaisia kannattajia Kroatiassa ja Dalmatiassa. Lisäksi paavi Bonifacius VIII tuki Kaarlea, ja hän sai myös taloudellista tukea Italian pankeilta. Vain muutama kuukausi Andreaan kuoleman jälkeen, keväällä 1301, Esztergomin arkkipiispa kruunasi Kaarlen. Kruunaus ei kuitenkaan ollut muodollisesti pätevä, koska se ei tapahtunut perinteen mukaisesti Székesfehérvárissa vaan Esztergomissa eikä Unkarin pyhä kruunu ollut siinä mukana. Tällä verukkeella monet vaikutusvaltaiset maaherrat jäivät pois kruunauksesta. Kaarlea ei myöskään ollut valittu kuninkaaksi, joten suurin osa Unkarin maaherroista ja ylemmistä papeista ei pitänyt kruunausta laillisena. He olivat myös huolissaan siitä vaikutusvallasta, jonka Rooma saisi uuden kuninkaan myötä.


title: Kaarle Robert

text: Pian Kaarlen kruunauksen jälkeen häntä vastustava ylimystö kutsui maahan toisen nuorukaisen, Böömin prinssin Venceslausin. Venceslaus kruunattiin perinteen mukaisesti, mutta koska hänellä ei ollut todellista valtaa, hänen isänsä Venceslaus II kutsui hänet takaisin kotiin pyhä kruunu mukanaan vuonna 1304. Kun hän nousi Böömin valtaistuimelle seuraavana vuonna, hän luopui vaatimuksesta kruunuun sukulaisensa ja liittolaisensa, Baijerin Otto Wittelsbachin hyväksi.


title: Kaarle Robert

text: Vasta 15-vuotias Otto kruunattiin Unkarin kuninkaaksi Székesfehérvárissa joulukuussa 1305. Vaikka pyhä kruunu oli mukana, kruunaus ei ollut pätevä ilman Esztergomin arkkipiispaa, joka oli lojaali Kaarlelle. Niinpä kruunaajana toimi Veszprémin arkkipiispa. Tälläkään kertaa muodollista valintaa ei ollut tehty. Tilanne oli epäselvä, eikä Kaarle pystynyt vakiinnuttamaan valtansa kuin maan eteläosassa. Vuonna 1307 voivodi László Kán vangitsi Oton Transilvaniassa ja päästi hänet vapaaksi vain kruunua vastaan. Otto pakeni Baijeriin, ja vaikka hän käytti Unkarin kuninkaan arvonimeä kuolemaansa asti (1312), hänellä ei ollut tosiasiallista valtaa.


title: Kaarle Robert

text: Kun Otto joutui pakenemaan maasta, Kaarle marssi Budaan, ja Pestin valtiopäivät valitsivat hänet kuninkaaksi marraskuussa 1308. Pyhä kruunu oli kuitenkin edelleen Lászlo Kánin hallussa, joten vaikka Kaarle kruunattiin vuonna 1309 toisen kerran, kaikki muotovaatimukset eivät vieläkään täyttyneet. Tosiasiallisesti Kaarlen asema vahveni kuitenkin koko ajan. Kán luopui kruunusta vasta vuonna 1310, jolloin Kaarle kruunattiin kolmannen kerran, lopulta kaikkien pätevyysvaatimusten mukaan. Sekavan tilanteen vuoksi hänen hallituskautensa ilmoitetaan alkaneen eri vuosina eri lähdeteoksissa. Joka tapauksessa hän itse laski sen alkaneen vuodesta 1301.


title: Kaarle Robert

text: Vaikka Kaarle olikin laillinen kuningas, hän hallitsi vuonna 1310 vain pientä osaa Unkarin alueesta. Hänen edeltäjänsä olivat lahjoittaneet kannattajilleen virkoja ja laajoja maa-aloja ja luoneet näin mahtavien maaherrojen, "pikkukuninkaiden" luokan. Heillä oli alaisinaan pienempiä maanomistajia ja sotilaita, ja he pitivät valtaa laajoilla alueilla. Maaherrat kutsuivat itseään ruhtinaiksi ("princeps") tai herttuoiksi ("dux"), etsivät yhteyksiä ulkomaisiin hallitsijasukuihin ja osallistuivat kansainvälisiin sotiin.


title: Kaarle Robert

text: Kaarle taisteli maaherroja vastaan yli vuosikymmenen. Vuonna 1311 hän yritti kukistaa Máté Csákin, mutta epäonnistui. Seuraavana vuonna hän kuitenkin voitti Máté Csákin ja Aban veljekset Rozgonyn taistelussa. Kaarle pystyi vahvistamaan asemaansa vähitellen ja lyömään vastustajansa yksi kerrallaan, koska he pystyivät vain harvoin liittoutumaan kuningasta vastaan. Hänellä oli myös aika puolellaan, koska hän oli vastustajiaan nuorempi: Sen jälkeen kun Kán kuoli vuonna 1315 ja Csák 1321, heidän hallitsemansa alueet joutuivat Kaarlen haltuun. Viimeisenä hän kukisti István Babonícsin lounaassa (nykyisessä Kroatiassa) vuonna 1323, minkä jälkeen koko maa oli hänen vallassaan.


title: Kaarle Robert

text: Kaarle Robert noudatti hallinnossaan Árpádin suvun hallitsijoiden perinteitä, koska radikaalit uudistukset olisivat herättäneet vastarintaa. Kuningas ja hänen sukunsa jakoivat vallan kuninkaallisen neuvoston kanssa. Neuvoston jäseniä olivat ylimpien pappisvirkojen haltijat ja kuninkaan valitsemat virkamiehet. Neuvoston jäsenyys kesti vain niin kauan kuin kyseinen henkilö oli virassa. Jos kuningas nimitti hänen tilalleen toisen henkilön, tästä tuli neuvoston jäsen.


title: Kaarle Robert

text: Kuten edeltäjänsä, Kaarlekin palkitsi kannattajansa runsaskätisillä lahjoituksilla. Hän lahjoitti kuitenkin vain tietyn alueen hallintaoikeuden, ja piti linnat edelleen kuninkaan omistuksessa. Näin esimerkiksi Transsilvanian voivodi sai oikeuden hallita alueensa linnoja ja myös tietyn määrän tuloista itselleen, mutta vain niin kauan kuin hän hoiti virkaa. Hallintaoikeus oli siis sidottu virkaan, joten lahjoitukset eivät periytyneet. Tämä järjestelmä oli käytössä yli kaksi vuosisataa.


title: Kaarle Robert

text: Uudet viranhaltijat olivat ehdottoman lojaaleja kuninkaalle jo siksikin, että heidän maaomaisuutensa oli huomattavasti pienempi kuin entisillä maaherroilla. Linnoista saadut tulotkaan eivät olleet niin merkittäviä, että heillä ei olisi ollut mahdollisuuksia haastaa kuninkaan valta-asemaa. Kaarle nimitti virkoihin etupäässä unkarilaisia, mutta vain muutamia aikaisemminkin vaikutusvaltaisten sukujen jäseniä. Vaikka hänellä olikin tiiviit suhteet Napoliin, hän ei suosinut italialaisia mitenkään erityisesti.


title: Kaarle Robert

text: Aluksi Kaarlen hallituspaikka oli Temesvárissa Etelä-Unkarissa (nykyisessä Romaniassa), mutta kun hän oli vakiinnuttanut valtansa koko maassa, hän siirsi hovinsa Visegrádiin vuonna 1323. Hän rakensi vanhan linnoituksen juurelle linnan, joka kehittyi hänen seuraajiensa Ludvigin ja Sigismundin aikana loisteliaaksi palatsiksi.


title: Kaarle Robert

text: Saatuaan valtansa vakiinnutettua Kaarle ryhtyi taloudellisiin uudistuksiin, sillä kruunun raha-asiat olivat huonolla tolalla vuosikausien kaaoksen jälkeen. Kuninkaan linnojen ja maatilojen taloudellinen merkitys oli suhteellisen pieni, vaikka ne olivatkin poliittisesti merkittäviä. Lisätäkseen tulojaan Kaarle kehitti vero- ja monopolijärjestelmää ja tehosti veronkantoa. Kuninkaalla oli suolakaupan monopoli, joten Transilvaniaan avatut suolakaivokset olivat tärkeä tulolähde.


title: Kaarle Robert

text: Kaarle otti myös käyttöön uuden, vakaan valuutan ja vakiinnutti rahajärjestelmän. Firenzen mallin mukaan Kaarle alkoi lyöttää kultaforintteja vuonna 1325, ja Unkarin forintista tuli suosittu maksuväline kautta koko Euroopan. Leimaamattoman kullan ja hopean kauppa kiellettiin, ja arvometallien kaupasta ja vaihdosta tuli kuninkaallinen monopoli. Kruunun tulot kasvoivat entisestään, kun kaivostoimintaa kehitettiin. Aikaisemmin maanomistajat eivät olleet kiinnostuneita uusien kaivoksien avaamisesta, sillä kuninkaalla oli yksinoikeus niiden tuottoon. Vuodesta 1327 maanomistajat saivat kuitenkin kolmasosan kaivosten tuotosta, mikä lisäsi tuotantoa voimakkaasti. Uusia kultakaivoksia avattiin Körmöcbányaan ja Nagybányaan. Unkari olikin keskiajalla Euroopan suurin kullan ja toiseksi suurin (Böömin jälkeen) hopean tuottaja, ja on arvioitu, että ennen Amerikan löytämistä Unkari tuotti noin kolmasosan maailman jalometalleista.


title: Kaarle Robert

text: Ulkopolitiikassa Kaarle keskittyi Napoliin ja yritti päästä sen valtaistuimelle, mutta ei onnistunut kuin naittamaan nuoremman poikansa Andreaksen Johannalle, joka oli Napolin kuninkaan Robertin tytär. Kun Robert kuoli, Johannasta tuli Napolin kuningatar. Andreas kuitenkin murhattiin kohta tämän jälkeen vuonna 1345. Venetsian kanssa Unkarin suhteet olivat koko ajan kireät, koska kummatkin yrittivät saada valtaansa Adrianmeren rannikkokaupungit. Kaarle kävi vaihtelevalla menestyksellä sotia Balkanilla, Serbian ja Bosnian alueella. Valakiaan (nykyisen Etelä-Romanian alueelle) syntyi romanialainen ruhtinaskunta 1300-luvun alussa. Kaarle yritti saada sen vasallikseen, mutta yritys päättyi lähes katastrofiin. Hän itse pelastui vain täpärästi ratkaisevasta taistelusta, jonka hän hävisi voivodi Basarabille 1330.


title: Kaarle Robert

text: Parhaimmat suhteet Unkarilla oli pohjoisiin naapureihinsa, erityisesti Puolaan. Avioituessaan neljännen kerran (aikaisemmat vaimot olivat kuolleet) v. 1320 Kaarle meni naimisiin tulevan Puolan kuninkaan Kasimirin sisaren Elisabetin kanssa. Myöhemmin Kasimir lupasi, että jos hän jää ilman perillisiä, joku Kaarlen pojista perisi Puolan kruunun. Näin tapahtuikin vuonna 1370.


title: Kaarle Robert

text: Vuonna 1335 pidettiin Visegrádin kokous, johon osallistui kolme Keski-Euroopan kuningasta: Unkarin Kaarle Robert, Puolan Kasimir ja Böömin Juhana Luxemburgilainen. Mukana oli myös Juhanan poika, nuori Määrin rajakreivi, josta tuli myöhemmin Pyhän saksalais-roomalaisen keisarikunnan hallitsija Kaarle IV, ja saksalaisen ritarikunnan suurmestarin lähettiläs. Kokouksen välitön syy oli pitkäaikaisen, Puolan ja Saksalaisen ritarikunnan välisen kiistan sovittelu. Konfliktiin oli osallistunut myös Böömin Juhana, joka oli liitossa ritarikunnan kanssa, kun taas Kaarle Robertilla oli läheisemmät välit Puolan kanssa.


title: Kaarle Robert

text: Kaarle Robert kuoli 16. heinäkuuta 1342, ja hänen vanhin poikansa Ludvig kruunattiin kuninkaaksi viisi päivää myöhemmin. Hän ei tarvinnut kuin yhden kruunauksen, sillä hänen isänsä oli jättänyt perinnöksi vakiintuneen aseman. Ludvig I Suuri hallitsi Unkaria 40 vuotta, ja vuonna 1370 hän peri myös Puolan kruunun aiemman sopimuksen mukaisesti.Kartta Unkarin maaherrojen hallitsemista linnoista.


title: Šamal Sina’

text: Šamal Sina’ () on yksi Egyptin 26 kuvernoraatista. Se sijaitsee Egyptin pohjoisessa kärjessä Siinain niemimaalla. Kuvernoraatin pääkaupunki on Arish.


title: Kroatian miesten lentopallomaajoukkue

text: Kroatian miesten lentopallomaajoukkue edustaa Kroatiaa lentopallon kansainvälisissä otteluissa. Se oli vuonna 2017 lentopallon maailmanrankingissa sijalla 50.


title: Kroatian miesten lentopallomaajoukkue

text: Kroatia selviytyi MM-kisoihin ensimmäisen ja toistaiseksi ainoan kerran vuonna 2002, jolloin kisat pelattiin Buenos Airesissa, Argentiinassa. Se hävisi kaikki kolme alkulohkon otteluaan: Italialle 0–3, Kanadalle 1–3 ja Puolalle 0–3. Siten se ei päässyt 16 parhaan jatko-otteluihin.


title: Kroatian miesten lentopallomaajoukkue

text: EM-kisoissa Kroatia pelasi ensimmäisen kerran Italian ja Serbia ja Montenegron kisoissa 2005. Kuuden joukkueen alkulohkossaan se hävisi Puolalle 0–3, Venäjälle 2–3 ja Italialle 1–3 mutta voitti Portugalin 3–2 ja Ukrainan 3–0. Kisojen lopputaulukossa Kroatian sijoitus oli kahdeksas.


title: Kroatian miesten lentopallomaajoukkue

text: Vuoden 2007 EM-kisoissa Venäjällä Kroatia jäi lohkonsa viimeiseksi eikä selviytynyt 12 parhaan jatko-otteluihin. Sen lopullinen sijoitus turnauksessa oli neljästoista. Joukkueen parhaat pistemiehet olivat Igor Omrcen ja Toni Kovacevic. Passarina pelasi Inoslav Krnic. Joukkuetta valmensi Radovan Malevic.


title: Kroatian miesten lentopallomaajoukkue

text: Joukkue oli jälleen mukana vuoden 2015 EM-kisoissa voitettuaan karsintalohkon, jossa pelasivat Alankomaat, Montenegro ja Romania. Lopputurnauksessa se sijoittui kuudentoista joukkueen turnauksessa sijalle 15 voittamatta erääkään Ranskalta, Italialta ja Virolta. Taakse jäi kuitenkin Valko-Venäjä heikommalla eräpisteiden suhteella.


title: Zetterberg

text: Zetterberg ['settärbäri] on muun muassa seuraavien henkilöiden sukunimi:


title: Slovenian miesten lentopallomaajoukkue

text: Slovenian miesten lentopallomaajoukkue edustaa Sloveniaa lentopallon kansainvälisissä otteluissa. Sen sijoitus maailmanrankingissa on 23:s (heinäkuussa 2017). Se on pelannut Euroopan-mestaruuskilpailuissa seitsemän kertaa ja saavuttanut hopeaa vuonna 2015. Maailmanmestaruuskilpailuihin Slovenia selviytyi ensimmäisen kerran vuoden 2018 kisoihin.


title: Slovenian miesten lentopallomaajoukkue

text: Slovenia pääsi EM-kisoihin ensimmäisen kerran vuonna 2001, jolloin kisat pelattiin Ostravassa, Tšekissä. Se hävisi kaikki viisi alkulohkon otteluaan: Tšekille 1–3, Bulgarialle 0–3, Slovakialle 2–3, Venäjälle 0–3 ja Alankomaille 0–3.


title: Slovenian miesten lentopallomaajoukkue

text: Vuoden 2007 EM-kisoissa Venäjällä Slovenia hävisi avausottelussaan Espanjalle 1–3. Toisessa ottelussaan Slovenia hävisi Slovakialle jälleen avauserän voiton jälkeen lukemin 1–3. Alkulohkon viimeisessä ottelussaan Slovenia hävisi Ranskalle 0–3 ja sijoittui lohkonsa ja koko turnauksen viimeiseksi – lopullinen sijoitus oli 16:s. Joukkueen parhaat pistemiehet kisoissa olivat Mitja Gasparini ja Alan Komel. Passarina pelasi Rok Satler. Joukkuetta valmensi Ksela Iztok.


title: Slovenian miesten lentopallomaajoukkue

text: Vuoden 2009 EM-kisoissa Turkissa Slovenia hävisi Espanjalle ja Slovakialle eräluvuin 0–3 sekä Kreikalle lukemin 1–3 eikä selviytynyt alkulohkostaan jatkoon.


title: Slovenian miesten lentopallomaajoukkue

text: Vuoden 2011 EM-kisoissa Itävallassa joukkue selvisi alkulohkosta jatkoon hävittyään Serbialle ja voitettuaan Itävallan ja Turkin. Ensimmäisellä pudotuspelikierroksella se hävisi Suomelle erin 2–3. Slovenia sijoittui yhdeksänneksi.


title: Slovenian miesten lentopallomaajoukkue

text: Vuoden 2013 EM-kisoissa Tanskassa Slovenia voitti avausottelussaan hallitsevan Euroopan mestarin Serbian erin 3–1. Tappiot Suomelle ja Alankomaille samoin lukemin pudottivat joukkueen lohkonsa viimeiseksi ja ulos jatkopeleistä. Joukkueen sijoitus oli kolmastoista.


title: Slovenian miesten lentopallomaajoukkue

text: Vuoden 2015 EM-kisoissa Bulgariassa ja Italiassa Slovenian lentopallomaajoukkue saavutti hopeaa. Tuolloin joukkue eteni loppuotteluun saakka, jossa se hävisi Ranskalle eräluvuin 3–0. Alkulohkossa Slovenia hävisi Puolalle ja Belgialle sekä voitti vain Valko-Venäjän mutta pudotuspeleissä se kukisti Alankomaat 3–0, Puolan 3–2 sekä välierissä Italian 3–1. Joukkueen valmentajana oli italialainen Andrea Giani.


title: Slovenian miesten lentopallomaajoukkue

text: Vuoden 2017 EM-kisoissa Slovenia selviytyi yhdellä voitolla alkulohkostaan jatkoon ja voitti neljännesvälierissä Puolan 3–0. Puolivälierissä tuli tappio Venäjälle lukemin 0–3 ja Slovenian lopullinen sijoitus oli seitsemäs.


title: Slovenian miesten lentopallomaajoukkue

text: MM-kilpailuissa 2018 Slovenia voitti kolme viidestä ensimmäisen kierroksen ottelustaan sekä yhden kolmesta toisen kierroksen ottelustaan. Lopputuloksissa se sijoittui 12:nneksi.


title: MySims

text: MySims on Microsoft Windowsille, Wii-konsolille ja DS-pelikonsolille tehty simulaatiopeli. Peli on jatko-osa suositulle The Sims-pelisarjalle, mutta eroaa monilla tavoilla edellisistä sim-peleistä niin ulkoasun, kuin peli-ideansa vuoksi. Pelaaja luo simin samaan tyyliin kuin sarjan muissakin peleissä, ja valitsee tälle sitten sukupuolen ja nimen. Ihmissuhteet ovat sivuosassa, mutta silti hyvin tärkeitä pelin etenemiselle vaikka peliä voi pelata loputtomiin. Peliä on kritisoitu pitkistä latausajoista, pelityylistä ja ulkoasusta.


title: Maicon

text: Maicon Douglas Sisenando, joka tunnetaan paremmin nimellä Maicon (s. 26. heinäkuuta 1981 Novo Hamburgo, Rio Grande do Sulin osavaltio, Brasilia) on brasilialainen jalkapalloilija. Hän edustaa Italian pääsarjassa pelaavaa Romaa ja on pelipaikaltaan oikea laitapuolustaja.


title: Maicon

text: Lahjakkaaksi kyvyksi oikeana laitapuolustajana osoittaunut Maicon teki ensiesiintymisensä Cruzeiron edustusjoukkueessa vuonna 2001. Kahden hyvin sujuneen kauden jälkeen hän sai ensimmäisen kutsunsa Brasilian maajoukkueeseen. Kesäkuussa 2004 hän siirtyi ranskalaisseura Monacoon.


title: Maicon

text: Heinäkuussa 2006 italialaisseura Internazionale ilmoitti virallisesti hankkineensa brasilialaispuolustaja Maiconin riveihinsä viisivuotisella sopimuksella, samassa yhteydessä ilmoitettiin myös toisen brasilialaispelaaja Maxwellin ja ranskalaispelaaja Olivier Dacourtin sopimukset. Internazionalessa pelatessaan hän on onnistunut vakiinnuttamaan pelipaikkansa oikeana laitapuolustajana, syrjättäen joukkueen kapteenin Javier Zanettin. Hän on tullut tunnetuksi erityisesti vahvasta puolustuspelistään sekä maalien alustuksista että tekemisistä. Hän omaa myös voimakkaan oikean jalan laukauksen. Maiconia pidetään yleisesti yhtenä maailman parhaista pelaajista oikean laitapuolustajan paikalla.


title: Maicon

text: 6. maaliskuuta 2007 käydyssä Mestarien liigan ottelussa espanjalaista Valenciaa vastaan, Maicon ajautui käsirysyyn Valencia-pelaaja David Navarron kanssa. Tapahtuneen johdosta hän sai alun perin kuuden ottelun pelikiellon, joka kuitenkin lopulta vähennettiin kolmeen. Kaudella 2008–2009 hän oli kuului joukkueensa tärkeimpiin pelaajiin, kun se varmisti neljännen perättäisen pääsarjamestaruutensa. Maicon pelasi kauden aikana 29 ottelua ja teki niissä neljä maalia.


title: Maicon

text: Maiconin vakuuttavat otteet saivat jatkoa myös seuraavalla kaudella 2009–2010. Hän teki kauden ensimmäisen maalinsa paikallisvastustaja Milania vastaan, jonka Internazionale voitti lopulta selvä numeroisesti 4–0. Hän esiintyi edukseen myös Mestarien liigan ottelussa Barcelonaa vastaan Stadio Giuseppe Meazzalla. Viidennellä sarjakierroksella hän alusti Diego Militon maalin Napolia vastaan. Hän alusti samaisen miehen maalin upealla kuljetuksellaan myös 5–3-voittoon päättyneessä ottelussa Palermoa vastaan ja teki itse seuraavassa ottelussa ratkaisevan 2–0-maalin Livornoa vastaan. Ottelussa Juventusta vastaan Maicon aloitti maalinteon yhdellä kauden upeimmista osumista, laukaistuaan pallon kulmapotkun jälkitilanteesta rangaistusalueen rajalta vastakkaiseen yläkulmaan. Myöhemmin samassa kuussa hän onnistui tekemään ensimmäisen maalinsa Mestarien liigassa ottelussa hallitsevaa mestarijoukkue Barcelonaa vastaan, jonka Internazionale lopulta pudotti jatkosta. Kausi päättyi lopulta historiallisesti niin sanottuun "triplaan", kun Internazionale voitti pääsarjamestaruuden, cupin ja Mestarien liigan. Kotimaassaan se päihitti Roman kummassakin kilpailussa ja Mestarien liigan loppuottelussa 22. toukokuuta 2010 se kohtasi saksalaisen Bayern Münchenin, jonka se voitti 2–0.


title: Maicon

text: Maiconin hyvät otteet Internazionalessa ovat myös aloittaneet siirtohuhut. Vahvimpina osoitteina on kerrottu olevan Real Madrid ja Manchester City, jotka käyvät kovaa kilpailua brasilialaispuolustajasta. Italialaisseuran omistaja ja puheenjohtaja Massimo Moratti on asettanut tietojen mukaan Maiconin myyntihinnaksi 30 miljoonaa euroa. Siirtohuhut saivat lisäpontta entisestään, kun hän totesi myös itse haluavansa seurata entistä Internazionale-luotsi José Mourinhoa ja siirtyä Real Madridiin.


title: Maicon

text: Maicon teki ensiesiintymisensä Brasilian maajoukkueessa 13. heinäkuuta 2003 Gold Cupin avausottelussa Meksikoa vastaan. Maajoukkueuransa toisessa ottelussa Hondurasia vastaan hän onnistui tekemään ensimmäisen maalinsa.


title: Maicon

text: Hän on ollut maajoukkueen mukana vuoden 2004 Copa Américassa ja vuoden 2005 Maanosaliittojen cupissa, jotka kumpainenkin päättyivät Brasilian voittoon. Kaikesta huolimatta Maiconia ei valittu vuoden 2006 MM-kilpailujen kokoonpanoon, vaan hänen tilalleen toiseksi oikeaksi laitapuolustajaksi valittiin Cicinho, joukkueen kapteenin Cafun toimiessa kyseisellä paikalla ykkösvaihtoehtona. Cafun lopetettua maajoukkueuransa ja uuden päävalmentaja Dungan tulon myötä Maicon nousi ykkösvaihtoehdoksi oikean laitapuolustajan paikalla. Myöhemmin hän on kilpaillut pelipaikastaan muun muassa Dani Alvesin kanssa. Hän pääsi jälleen mukaan arvokilpailuihin, kun hänet valittiin vuoden 2007 Copa Américaan osallistuvaan joukkueeseen. Brasilia voitti lopulta Copa Américan toista kertaa peräkkäin. Maicon onnistui maalinteossa vuoden 2009 Maanosaliittojen cupin lohkovaiheen ottelussa Yhdysvaltoja vastaan, jonka Brasilia voitti numeroin 3–0.


title: Maicon

text: Maicon kuului Dungan julkaisemaan ryhmään vuoden 2010 MM-kilpailuihin. Hän teki Brasilian turnauksen avausmaalin 15. kesäkuuta 2010 pelatussa avausottelussa Pohjois-Koreaa vastaan. Hän nousi laidalta läpi ja laukoi pienestä kulmasta päätyrajan läheisyydestä maalin etukulmaan ohi maalivahti Ri Myong-Gukin.


title: Portugali Eurovision tanssikilpailussa

text: Portugali osallistui kaikkien aikojen ensimmäiseen, Lontoossa, Isossa-Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 6. Portugalia edustivat tuolloin televisiojuontaja Sónia Araújo ja ammattilaistanssija Ricardo Silva.


title: Portugali Eurovision tanssikilpailussa

text: Portugali oli koko kilpailun 6. pistemäärällä 74. Portugalille pisteitä antoivat seuraavat maat: Espanja (12), Sveitsi (12), Alankomaat (8), Kreikka (8), Saksa (8), Ruotsi (6), Venäjä (6), Iso-Britannia (3), Ukraina (3), Itävalta (2), Liettua (2), Suomi (2) ja Tanska (2).


title: Tenavatähti 1995

text: Tenavatähti 1995 on vuoden 1995 ja viimeisen Tenavatähti-lastenlaulukilpailun yhteydessä julkaistu kokoelma. Levyn kappaleet koostuvat pääsääntöisesti iskelmä- ja lastenmusiikista.